sagorsarker/bangla-wikipedia huggingface dataset:
দক্ষিণ ভারত

দক্ষিণ ভারত বা উপদ্বীপীয় ভারত বলতে ভারতের দক্ষিণপ্রান্তের উপদ্বীপীয় অংশটিকে বোঝায়। এর মূলভূখণ্ড অন্ধ্রপ্রদেশ, কর্ণাটক, কেরল, তামিলনাড়ু ও তেলেঙ্গানা রাজ্য এবং পুদুচেরি কেন্দ্রশাসিত অঞ্চল নিয়ে গঠিত। এছাড়া আন্দামান ও নিকোবর দ্বীপপুঞ্জ এবং লাক্ষাদ্বীপকে এই অঞ্চলের অন্তর্গত করা হয়। এই অঞ্চল পূর্বদিকে বঙ্গোপসাগর, পশ্চিমদিকে আরব সাগর ও দক্ষিণে ভারত মহাসাগর দ্বারা আবদ্ধ।
দক্ষিণ ভারতের ভূগোল বৈচিত্র্যপূর্ণ। এখানে পশ্চিমঘাট ও পূর্বঘাট পর্বতমালা এবং মাঝে দাক্ষিণাত্য মালভূমি অবস্থিত। কাবেরী, কৃষ্ণা, গোদাবরী, তুঙ্গভদ্রা ও ভাইগাই নদী এই অঞ্চলে জলের অন্যতম উৎস। কোচি, কোয়েম্বাটুর, চেন্নাই, বেঙ্গালুরু ও হায়দ্রাবাদ এই অঞ্চলের সবচেয়ে জনবহুল শহর।
দক্ষিণ ভারতের অধিকাংশ জনগণ কন্নড়, তামিল, তেলুগু ও মালয়ালম—এই চারটি দ্রাবিড় ভাষার মধ্যে যেকোনো একটির বক্তা। ইতিহাসের বিভিন্ন সময় বিভিন্ন রাজবংশ এই অঞ্চলের বিভিন্ন অংশের উপর শাসনকার্য চালিয়েছিল, এবং মুসলমানদের ভারত বিজয় এই অঞ্চলের ইতিহাস ও সংস্কৃতিকে প্রভাবিত করেছিল। চালুক্য, চের, চোল, পল্লব, পাণ্ড্য, বিজয়নগর, রাষ্ট্রকূট, সাতবাহন, হৈসল ইত্যাদি দক্ষিণ ভারতের প্রধান রাজবংশ। ইউরোপীয় রাষ্ট্রগুলো কেরল হয়ে ভারতে প্রবেশ করেছিল এবং দক্ষিণ ভারত ক্রমে ব্রিটিশ, পর্তুগিজ ও ফরাসিদের উপনিবেশে পরিণত হয়েছিল।
ভারতের স্বাধীনতা লাভের অব্যবহিত পরের দশকের অস্থিতিশীলতা কাটিয়ে তিন দশক ধরে দক্ষিণ ভারতের রাজ্যগুলো জাতীয় গড়ের চেয়ে বেশি হারে অর্থনৈতিক প্রবৃদ্ধি অর্জন করেছে। ভারতের অন্যান্য অঞ্চলের তুলনায় দক্ষিণ ভারতের মিলিত স্থূল অভ্যন্তরীণ উৎপাদন (জিডিপি) সবচেয়ে বেশি। দক্ষিণ ভারতের মানব উন্নয়ন সূচক উচ্চ এবং এর অর্থনীতির বৃদ্ধির হার উত্তর ভারতের চেয়ে বেশি। ২০১১ সালে দক্ষিণ ভারতের স্বাক্ষরতার হার জাতীয় গড়ের তুলনায় বেশি। এখনকার প্রজনন হার ১.৯, যা ভারতের সমস্ত অঞ্চলের মধ্যে সর্বনিম্ন।
দক্ষিণ ভারত সাধারণত অন্ধ্রপ্রদেশ, কর্ণাটক, কেরল, তামিলনাড়ু ও তেলেঙ্গানা রাজ্য এবং আন্দামান ও নিকোবর দ্বীপপুঞ্জ, পুদুচেরি ও লাক্ষাদ্বীপ কেন্দ্রশাসিত অঞ্চল নিয়ে গঠিত। এই পাঁচ রাজ্য ও পুদুচেরি কেন্দ্রশাসিত অঞ্চলে নির্বাচিত সরকার রয়েছে, অন্যদিকে আন্দামান ও নিকোবর দ্বীপপুঞ্জ এবং লাক্ষাদ্বীপ কেন্দ্রীয়ভাবে ভারতের রাষ্ট্রপতি দ্বারা শাসিত।
মনসুর আলি খান পতৌদি

মনসুর আলি খান পতৌদি (; জন্ম: ৫ জানুয়ারি, ১৯৪১ ভোপাল- মৃত্যু: ২২ সেপ্টেম্বর, ২০১১) একজন প্রাক্তন ভারতীয় ক্রিকেট খেলোয়াড় এবং অধিনায়ক। মাত্র ২১ বছর বয়সে ভারতীয় দলের অধিনায়ক নির্বাচিত হন। তিনি ভারতের হয়ে ১৯৬১ থেকে ১৯৭৫ পর্যন্ত ৪৬টি টেস্ট ম্যাচে অংশ নিয়েছিলেন, যার মধ্যে ৪০টি ম্যাচেই তিনি ছিলেন দলের অধিনায়ক। ১৯৬৯ সালে তিনি বিখ্যাত অভিনেত্রী শর্মিলা ঠাকু্রকে বিয়ে করেন। তাদের ছেলে সইফ আলি খান এবং মেয়ে সোহা আলি খান দুজনেই হিন্দি সিনেমাতে অভিনয় করেন।
ফুসফুসের সংক্রমণের দরুন তিনি ২২ সেপ্টেম্বর ২০১১ তারিখে দিল্লির একটি হাসপাতালে মৃত্যুবরণ করেন।
গোপাল ঘোষ

গোপাল ঘোষ (জন্ম: ৫ ডিসেম্বর ১৯১৩ - মৃত্যু: ৩০ জুলাই ১৯৮০) একজন খ্যাতনামা বাঙালি চিত্রশিল্পী ।
গোপাল ঘোষ ১৯১৩ খ্রিষ্টাব্দে কলকাতায় জন্মগ্রহণ করেন । তার পৈতৃক নিবাস ছিল বর্তমান উত্তর ২৪ পরগণার মধ্যমগ্রাম । তার পিতা সেনাবাহিনীর ক্যাপ্টেন ছিলেন । তার ছোটবেলা সিমলায় কেটেছিল তারপর তিনি কাশীতে কিছুদিন থাকেন । এলাহাবাদ অ্যাংলো বেঙ্গলি কলেজে আইএ পর্যন্ত পড়েছিলেন । তিনি অসহযোগ আন্দোলনে অংশগ্রহণ করেছিলেন ।
গোপাল ঘোষ ১৯৩১ থেকে ১৯৩৫ সাল অবধি জয়পুরের চারুকলা বিদ্যালয়ে অঙ্কনশিক্ষা করেন । এরপর দেবীপ্রসাদ রায়চৌধুরীর কাছে মাদ্রাজ চারুকলা বিদ্যালয়ে ১৯৩৮ সাল অবধি ছবি আঁকা শেখেন । তিনি দুটি বিদ্যালয়েই কৃতিত্বের সাথে উত্তীর্ণ হয়েছিলেন ।তিনি ছবি আঁকার বিষয়বস্তু সংগ্রহ করার জন্য সাইকেলে সারা ভারত ঘুরেছিলেন ।
১৯৩৮ খ্রিষ্টাব্দে কলকাতায় এসে ইন্ডিয়ান সোসাইটি অফ ওরিয়েন্টাল আর্ট স্কুলে কাজ নেন । এই সময়ে বঙ্গশ্রী পত্রিকায় তিনি সচিত্র ভ্রমণকাহিনী ধারাবাহিকভাবে লিখেছিলেন । তিনি শিবপুর ইঞ্জিনিয়ারিং কলেজে আর্কিটেকচারাল ডিজাইন বিষয়ে পড়িয়েছিলেন । এছাড়াও তিনি স্কটিশ চার্চ বিটি কলেজে আঁকার ক্লাস নিতেন । ১৯৫১ থেকে ১৯৭১ খ্রিষ্টাব্দ পর্যন্ত তিনি সরকারী চারুকলা মহাবিদ্যালয়ে অধ্যাপনা করেন । তিনি ক্যালকাটা গ্রুপের অন্যতম প্রধান ছিলেন । ১৯৪২ থেকে ১৯৫০ খ্রিষ্টাব্দ পর্যন্ত এই ক্যালকাটা গ্রুপ সমসাময়িক ভারতীয় চিত্রকলায় নতুন দৃষ্টিভঙ্গি এনেছিল ।
গোপাল ঘোষের প্রথম একক প্রদর্শনী ১৯৪৭ খ্রিষ্টাব্দে দিল্লিতে হয়েছিল । তিনি প্রেসিডেন্ট কেনেডির আমন্ত্রণে আমেরিকায় গিয়েছিলেন । তিনি প্যাস্টেল এবং জলরঙেই বেশি ছবি আঁকতেন । তবে জলরঙে নিসর্গ চিত্রে তার প্রতিভার সবথেকে বেশি বিকাশ দেখা গেছে ।
ক্লিফোর্ড গার্টস

ক্লিফোর্ড গার্টস (২৩শে আগস্ট, ১৯২৬ - ৩০শে অক্টোবর, ২০০৬) একজন মার্কিন নৃবিজ্ঞানী। তিনি মৃত্যুর পূর্ব পর্যন্ত যুক্তরাষ্ট্রের নিউ জার্সির প্রিন্সটনে অবস্থিত ইনস্টিটিউট ফর অ্যাডভান্সড স্টাডিজে ইমেরিটাস অধ্যাপক হিসেবে কর্মরত ছিলেন। তিনি বেশিরভাগই প্রতীকী নৃতাত্ত্বিক চর্চায় তাঁর দৃঢ় সমর্থন এবং প্রভাবের জন্য স্মরণীয় হয়েছিলেন এবং যাকে "তিন দশক ধরে মার্কিন যুক্তরাষ্ট্রের একক প্রভাবশালী সাংস্কৃতিক নৃতাত্ত্বিক" হিসাবে বিবেচনা করা হয়েছিল।
উইলিয়াম ওয়াইলার

উইলিয়াম ওয়াইলার (ইংরেজি ভাষায়: William Wyler) (১লা জুলাই, ১৯০২ - ২৭শে জুলাই, ১৯৮১) একাডেমি পুরস্কার বিজয়ী মার্কিন চলচ্চিত্র পরিচালক। তিনি সিনেমার একেকটি দৃশ্য দশ-বারো বার করে গ্রহণ করতেন এবং ছবির কাহিনী, চিত্রায়ণের স্থান ও ক্রুদের উপর পূর্ণ নিয়ন্ত্রণ বজায় রাখতেন। যেকোন দৃশ্যকে বাস্তবসম্মত এবং নিখুঁতভাবে তুলে ধরা এবং দৃশ্যের প্রতিটি খুঁটিনাটি দিক সুন্দরভাবে তুলে ধরার কারণে তিনি একই সাথে দর্শক ও সমালোচকদের প্রশংসা অর্জন করেছিলেন।
দ্য সাউন্ড অব মিউজিক

দ্য সাউন্ড অব মিউজিক () একটি গীতনাট্য যার গানগুলো রচনা করেছেন অস্কার হ্যামারস্টাইন আর সুর করেছেন রিচার্ড রজার্স। এই গীতনাট্য নিয়ে বই লিখেছেন হাওয়ার্ড লিন্ডসে এবং রাসেল ক্রুসো। Maria von Trapp এর বিখ্যাত স্মৃতিকথা The Story of the Trapp Family Singers অবলম্বনে এই গীথনাট্য রচিত হয়েছে। এই গীতনাট্যের বেশ কিছু গানই পরবর্তীকালে আদর্শ সঙ্গীতের মর্যাদা পায় যার মধ্যে আছে "The Sound of Music", "Edelweiss", "My Favorite Things", "Climb Ev'ry Mountain" এবং "Do-Re-Mi"।
১৯৫৯ সালের নভেম্বরে মূল গীতনাট্যটি প্রকাশিত হয়েছিল। প্রথম প্রকাশের পর এর অনেক পুনর্নির্মাণ হতে থাকে বিভিন্নভাবে। ১৯৬৫ সালে এ থেকে একটি চলচ্চিত্র নির্মিত হয়। একাডেমি পুরস্কার বিজয়ী এই ছবির নামও ছিল দ্য সাউন্ড অব মিউজিক। এই গীতনাট্যটি ছিল রজার্স ও হ্যামারস্টাইন কর্তৃক নির্মিত শেষ গীতনাট্য। কারণ এর মূল ব্রডওয়ে প্রকাশনার ৯ মাস পর হ্যামারস্টাইন ক্যান্সারে আক্রান্ত হয়ে মৃত্যুবরণ করেন।
দ্য সাউন্ড অব মিউজিক (চলচ্চিত্র)

দ্য সাউন্ড অব মিউজিক (ইংরেজি ভাষায়: The Sound of Music) ১৯৬৫ সালে মুক্তিপ্রাপ্ত চলচ্চিত্র। রজার্স ও হ্যামারস্টাইন রচিত গীতনাট্য অবলম্বনে চলচ্চিত্রটি পরিচালনা করেছেন রবার্ট ওয়াইজ এবং প্রধান চরিত্রে অভিনয় করেছেন জুলি অ্যান্ড্রুজ। মূল চলচ্চিত্রের রচয়িতাও এই রজার্স ও হ্যামারস্টাইন। তাদের মূল গীতনাট্যের নামও ছিল দ্য সাউন্ড অব মিউজিক। এর চিত্রনাট্য রচনা করেছেন এর্নেস্ট লেহমান।
রবার্ট ওয়াইজ

রবার্ট আর্ল ওয়াইজ (১০ই সেপ্টেম্বর, ১৯১৪ - ১৪ই সেপ্টেম্বর, ২০০৫) মার্কিন চলচ্চিত্র সম্পাদক, সাউন্ড ইফেক্ট সম্পাদক, প্রযোজক এবং পরিচালক। যে বিখ্যাত ছবিগুলো নিয়ে তিনি কাজ করেছেন তার মধ্যে আছে দ্য স্যান্ড পিব্‌লস, দ্য সাউন্ড অফ মিউজিক, ওয়েস্ট সাইড স্টোরি, দ্য হিন্ডেনবার্গ, স্টার ট্রেক: দ্য মোশন পিকচার, দ্য ডে দ্য আর্থ স্টুড স্টিল ইত্যাদি। ১৯৩০ থেকে শুরু করে ১৯৯০-এর দশক পর্যন্ত তিনি পূর্ণ উদ্যমে কাজ করেছেন।
ঝামা পাথর

ঝামা পাথর বা ঝামা (ইংরেজি: pumice, পামিস) হল বেশি পুড়ে যাওয়া এব্রোখেবরো ইট বা তার টুকড়ো যা ঘষা মাজার কাজে লাগে। ঝামাপাথর হল বুদবুদপূর্ণ হাল্কা আগ্নেয় শিলা। সাধারণতঃ ঝামা পাথর প্রবহমান লাভার উপর ভাসমান ফেনা থেকে সৃষ্টি হয় এবং কাচের মত স্বচ্ছ অথবা হাল্কা ধূসর রং-এর পাথুরে ফেনার মত দেখতে। সমস্ত আগ্নেয় প্রস্তর ক্ষেত্রে এদের দেখতে পাওয়া যায়। বায়বীয় ছিদ্রগুলির জন্য এই পাথর খুব হাল্কা ও অনেকসময় জলে ভাসে এবং জলের স্রোতে বা হাওয়ার দমকে স্থানচয়ূত হয়। লাভার সান্দ্রতা, জলীয় বাষ্প ও গয়াসীয় পদার্থ ও শীতলায়নের দ্রুততার উপর নির্ভর করে ঝামা পাথরের দানা/বুদবুদগুলির সূক্ষ্মতা নির্ভর করে। বেশীমাত্রায় গ্যাস থাকলে খুব সূক্ষ্ম দানার প্রকার ভেদ তোইরী হয় যার নাম পামিসাইট যার উপাদান গ্রানাইটের তুল্য। অপেক্ষাকৃত স্থূল দানার ঝামাপাথর, যার মধ্যে বায়ুপূর্ণ ছিদ্রাদি কম- তার নাম স্কোরিয়া যার উপাদান সাধারণতঃ গাঢ় রংএর আগ্নেয় শিলা ডায়োরাইট অথবা গ্যাব্রো-এর মত।
ঝামা পাথর সাধারণতঃ ঘষামাজার কাজে লাগে। ঝামা পাথরের গুঁড়ো আসবাব পত্র ইত্যাদি পালিশ করার কাজেও লাগে।
সমীকরণ

সমীকরণ () হলো সংখ্যা ও প্রতীক ব্যবহার করে লেখা এক ধরনের গাণিতিক বিবৃতি, যাতে দুইটি জিনিসকে গাণিতিকভাবে সমান বা সমতুল্য দেখানো হয়। সমান চিহ্ন (=) ব্যবহার করে সমীকরণ লেখা হয়, যেমন 
উপরের সমীকরণটি গাণিতিক সমতার একটি উদাহরণ। এই গাণিতিক সমতাটি একটি বিবৃতি দুইটি ধ্রুবককে সমান বলা হয়েছে। গাণিতিক সমতার বিবৃতি সত্য বা মিথ্যা হতে পারে ৷ 
বীজগণিতে সমীকরন খুবই গুরত্বপূর্ণ বিষয় ৷ ইহার সাহায্যে অনেক বাস্তব সমস্যা সহজেই সমাধান করা যায় ৷
বেশির ভাগ সময় এক বা একাধিক চলরাশিবিশিষ্ট দুইটি গাণিতিক এক্সপ্রেশনের সমতা প্রকাশের জন্য সমীকরণ ব্যবহার করা হয়। যেমন আমরা বলতে পারি যে যেকোন বাস্তব সংখ্যা formula_2-এর জন্য নিচের সমীকরণটি সত্য।
উপরের সমীকরণটি গাণিতিক অভেদের একটি উদাহরণ। অর্থাৎ চলরাশির যেকোন মানের জন্য সমীকরণটি সত্য। অন্যদিকে নিচের সমীকরণটি অভেদ নয়:
এই সমীকরণটি formula_2-এর মাত্র দুইটি মান ব্যতীত বাকী অসংখ্য মানের জন্য মিথ্যা। ঐ দুইটি মানকে এই সমীকরণের মূল বা সমাধান বলা হয়। উপরের সমীকরণের জন্য formula_6 এবং formula_7 হল মূল। সুতরাং যদি কোন সমীকরণ সত্য হয়, তবে এটি এর অন্তর্ভুক্ত চলরাশিগুলির মান সম্পর্কে তথ্য বহন করে। কোন সমীকরণ সমাধান করা বলতে সেই সমীকরণের মূল বের করাকে বোঝায়।
অনেক লেখক সমীকরণ বলতে কেবল সেই সমস্ত সমতাকে বোঝান, যেগুলি অভেদ নয়। উদাহরণস্বরূপ
একটি অভেদ, অন্যদিকে
একটি সমীকরণ, যার মূলদ্বয় formula_6 এবং formula_7। কোন বিবৃতি দিয়ে অভেদ না কি সমীকরণ বোঝানো হয়েছে, তা সাধারণত প্রতিবেশ থেকে বুঝে নিতে হয়।
ইংরেজি বর্ণমালা শুরুর দিকের বর্ণগুলি, যেমন "a", "b", "c"... দিয়ে ধ্রুবক এবং শেষের দিকের বর্ণগুলি, যেমন "x", "y", "z"... দিয়ে চলরাশি নির্দেশ করা হয়। রনে দেকার্ত এই রীতিতে লেখা চালু করেন।
বীজগণিতে যদি একটি সমীকরণ সত্য হয়, তবে নিচের অপারেশনগুলি ব্যবহার করে সেটি থেকে আরেকটি সত্য সমীকরণ উৎপাদন করা সম্ভব:
অভেদ ("identity") হল সেই সব সমীকরণ যেগুলো সকল অজ্ঞাত রাশির জন্য বা চলকের যেকোন মানের জন্য সত্য। অভেদ প্রকাশের ক্ষেত্রে সর্বসম চিহ্নটি ব্যবহার করা হয়।
অন্তর্মুদ্রাবাদ

অন্তর্মুদ্রাবাদ, প্রতীতিবাদ, প্রতিচ্ছায়াবাদ বা ইংরেজি পরিভাষায় ইমপ্রেশনিজ্‌ম (Impressionism), ঊনবিংশ শতকে শুরু হওয়া একটি চিত্রকলা আন্দোলন। ১৮৬০-এর দশকে ফ্রান্সের রাজধানী প্যারিসের কিছু তরুণ চিত্রশিল্পী নিজেরাই তাঁদের আঁকা ছবি প্রদর্শনীর জন্য ব্যবস্থা করেন। তাঁদের এই প্রচেষ্টার সাথে অন্তর্মুদ্রাবাদের বেশ খানিকটা সম্পর্ক আছে। আন্দোলনের নাম ক্লোদ মনের একটি ছবির নাম থেকে এসেছে। ছবিটির নাম আঁপ্রেসিওঁ, সোলেই ল্যভঁ (Impression, soleil levant)। চিত্র সমালোচক লুই ল্যরোয়া এই ছবির নেতিবাচক সমালোচনা করেছিলেন এবং ছবি আঁকার এই ধরনটিকে ব্যঙ্গ করে "আঁপ্রেসিওঁ" নামে ডেকেছিলেন। "ল্য শারিভারি" (Le Charivari) পত্রিকাতে শব্দটি প্রকাশিত হওয়ার পর সবাই ধরনটিকে এ নামেই ডাকতে শুরু করে।
অন্তর্মুদ্রাবাদের মূল কথা হলো বাস্তবতার নিরিখেই ছবি আঁকতে হবে এমন কোনো কথা নেই। কারণ বাস্তব প্রাকৃতিক দৃশ্য বা এ ধরনের অনেক কিছু নিয়েই ছবি আঁকা হয়ে গেছে। কিন্তু বাস্তব দৃশ্য শিল্পীর মনে যে অণুরণন জাগায়, তাকে তার নিজের কল্পনায় ফুটিয়ে তোলার মাধ্যমেও ছবি আঁকা যেতে পারে। এভাবেই সম্পূর্ণ ভিন্নধর্মী ছবি আঁকা শুরু করেন প্যারিসের গুটিকতক তরুণ চিত্রশিল্পী। তাঁদের ছবির মূল বৈশিষ্ট্য ছিল উজ্জ্বলভাবে তুলির ব্যবহার, উন্মুক্ত কম্পোজিশন, আলো এবং এর পরিবর্তনশীল মানের উপর গুরুত্ব প্রয়োগ, খুব সাধারণ বিষয়বস্তু, মানুষের অবধারণ ও অভিজ্ঞতা ফুটিয়ে তোলার জন্য চলনের ব্যবহার এবং ভিন্নরকম চাক্ষুষ দৃষ্টিকোণ।
চিত্রশিল্পে অন্তর্মুদ্রাবাদের উত্থান ঘটার পর শিল্পের অন্যান্য শাখায় একই ধরনের আন্দোলনের সূচনা ঘটে। এর মধ্যে আছে অন্তর্মুদ্রাবাদীয় সঙ্গীত এবং অন্তর্মুদ্রাবাদীয় সাহিত্য। শুধু ঊনবিংশ শতকের সেই সময়ের ছবিগুলোই নয়, বর্তমানে যেকোনো সময়ে ঐ ভঙ্গিতে আঁকা ছবিকেই অন্তর্মুদ্রাবাদের কাতারে ফেলা হয়।
অ্যালেন গিন্সবার্গ

আরউইন অ্যালেন গিন্সবার্গ (; জুন ৩, ১৯২৬ – এপ্রিল ৫, ১৯৯৭) ছিলেন মার্কিন কবি, লেখক, গীতিকার যিনি ১৯৫০-এর দশকের বিট প্রজন্ম এবং বিপরীত সংস্কৃতি আন্দোলনের নেতৃস্থানীয় ব্যক্তি। তিনি সামরিকতন্ত্র, অর্থনৈতিক বস্তুবাদ এবং যৌন নিপীড়ন বিষয়ের জোরালোভাবে বিরোধিতা করেন। শুরুতে গিন্সবার্গ তার "হাউল" (১৯৫৬) মহাকাব্যের জন্য সর্বাধিক পরিচিত হন; যেখানে তিনি মার্কিন যুক্তরাষ্ট্রের পুঁজিবাদের ধ্বংসাত্মক শক্তিকে নিন্দা করেন। এই কবিতাটি লিখেছিলেন তার বিট প্রজন্মের বন্ধুদের বরণ করে নিয়ে এবং বস্তুবাদের ধ্বংসাত্মক শক্তিকে আক্রমণ করে।
গিন্সবার্গ ১৯৭১ সালে বাংলাদেশের স্বাধীনতা যুদ্ধের সময় ভারতীয় সাহিত্যিক সুনীল গঙ্গোপাধ্যায়ের সাথে ভারতে অবস্থিত বাংলাদেশী শরণার্থী শিবিরগুলোতে ঘুরে বেরিয়েছিলেন। এসময় যশোরের অভিজ্ঞতা নিয়ে একটি কবিতা লিখেন যার নাম সেপ্টেম্বর অন যশোর রোড। যুক্তরাষ্ট্রে ফিরে গিয়ে তার বন্ধু বব ডিলান ও অন্যদের সহায়তায় এই কবিতাটিকে তিনি গানে রূপ দিয়েছিলেন। কনসার্টে এই গান গেয়ে তারা বাংলাদেশী শরণার্থীদের সহায়তার জন্য অর্থ সংগ্রহ করেছিলেন।
গিন্সবার্গ একটি ইহুদী পরিবারে জন্মগ্রহণ করেন। তিনি নিউ জার্সির প্যাটারসন এলাকায় বেড়ে ওঠেন। ১৯৪৩ সালে তিনি ইস্টসাইড হাই স্কুল থেকে স্নাতক ডিগ্রি লাভ করেন। পরবতীর্তে মন্টক্লেয়ার কলেজে কিছুদিন অধ্যয়নের পর কলম্বিয়া বিশ্ববিদ্যালয়ে ভর্তি হন। ১৯৪৫ সালে তিনি পড়ালেখার খরচ যোগাবার জন্য একটি চাকুরীতে যোগদান করেন। তিনি সেসময় কলম্বিয়া থেকে প্রকাশিত জেস্টার হিউমার ম্যাগাজিনে কিছুদিন কাজ করেন এবং ফিলোলেক্সান সোসাইটির সভাপতি নির্বাচিত হন।
তার বিভন্ন কর্মকাণ্ডের মধ্যে সমকামিতা বিষয়ক কর্মকাণ্ডগুলো ছিলো সবচেয়ে প্রভাবশালী ও বিতর্কিত। তিনি সমকামীদের অধিকার ও স্বাধীনতা রক্ষায় আন্দোলন করেছিলেন। ১৯৪৩ সালে তিনি নিজেকে "সমকামীতার পর্বত" রূপে নিজেকে আবিষ্কার করেন। এই ইচ্ছাটি তিনি খোলামেলাভাবে তার কথাবার্তা ও কবিতায় প্রকাশ করেন। সমকামী বিয়ের ব্যাপারে নিদর্শন রাখতে তিনি তার বন্ধু ও কবি পিটার অরলোভস্কিকে বিয়ে করেন। পরবর্তীতে সমকামী লেখকরা সমকামিতা বিষয়ক তার খোলামেলা কথাবার্তার সৎসাহস প্রত্যক্ষ করেছেন, যা আগে দেখা যেতো শুধু কবরের ফলকেই।
অ্যালেন গিন্সবার্গ ভারতবর্ষে থাকাকালীন সর্বাধিক সময় কাটিয়েছিলেন কলকাতায়, ১৯৬২-১৯৬৩ সালে এবং তিকি পশ্চিমবাংলার কবিদের ঘনিষ্ঠ হয়ে উঠেছিলেন । তার সঙ্গে হাংরি আন্দোলন এর কবি শক্তি চট্টোপাধ্যায় ও মলয় রায়চৌধুরীর হৃদ্যতা গড়ে ওঠে এবং তিনি আমেরিকায় ফিরে গিয়ে হাংরি আন্দোলনএর কবিদের রচনা সেখানকার প্রখ্যাত পত্রিকাগুলিতে প্রকাশের ব্যবস্থা করেছিলেন । অ্যালেন গিন্সবার্গের বিখ্যাত কবিতা 'হাউল' এবং 'ক্যাডিশ' বাংলায় অনুবাদ করেছেন মলয় রায় চৌধুরী ।
সেপ্টেম্বর অন যশোর রোড

সেপ্টেম্বর অন যশোর রোড (ইংরেজি ভাষায়: September on Jessore Road) বিখ্যাত মার্কিন কবি অ্যালেন গিন্সবার্গ রচিত একটি কবিতা যা থেকে পরে গান করা হয়েছিল।
অ্যালেন গিন্সবার্গ ১৯৭১ সালে বাংলাদেশের স্বাধীনতা যুদ্ধের শেষ দিকে ভারতের কলকাতায় এসেছিলেন। কলকাতার বেশ কয়েকজন সাহিত্যিকের সাথে তার বন্ধুত্ব ছিল যার মধ্যে একজন সুনীল গঙ্গোপাধ্যায়। তিনি সুনীলের বাড়িতেই উঠেছিলেন। তখন বাংলাদেশ থেকে অনেক শরণার্থী পশ্চিমবঙ্গ ও সীমান্তবর্তী অন্যান্য শহরে আশ্রয় নিয়েছিল। ব্রিটিশ রাজের সময় পূর্ব বাংলা ও পশ্চিমবঙ্গের সংযোগকারী সড়ক হিসেবে কাজ করতো "যশোর রোড"। অনেক বৃষ্টি হওয়ায় তখন যশোর রোড পানিতে ডুবে গিয়েছিল। সড়ক পথে না পেরে গিন্সবার্গ অবশেষে নৌকায় করে বনগাঁ পেরিয়ে বাংলাদেশের যশোর সীমান্তে পৌঁছেন। তার সাথে সুনীলও ছিলেন। তারা যশোর সীমান্ত ও এর আশপাশের শিবিরগুলোতে বসবাসকারী শরণার্থীদের দুর্দশা প্রত্যক্ষ করেন।
এই অভিজ্ঞতা থেকেই গিন্সবার্গ এই কবিতাটি লিখেছিলেন। এই দীর্ঘ কবিতার সাথে সুর দিয়ে এটিকে গানে রূপ দিয়েছিলেন তিনি। আমেরিকায় ফিরে গিয়ে তার বন্ধু বব ডিলান ও অন্যান্য বিখ্যাত গায়কদের সহায়তায় এই গান গেয়ে কনসার্ট করেছিলেন। এভাবেই বাংলাদেশী শরণার্থীদের জন্য অর্থ সংগ্রহ করেন গিন্সবার্গ।
বাইসাইকেল

বাইসাইকেল বা দ্বিচক্রযান হচ্ছে দুই চাকা বিশিষ্ট পায়ে চালানোর জন্য একটি বাহন। একে বাংলায় শুধু 'সাইকেল' বলে অভিহিত করা হয়। এতে সাধারণত কোনো মেশিন থাকে না, তবে আধুনিক কিছু বাইসাইকেলে মেশিন লক্ষ্য করা যায়। 
১৯ শতকে ইউরোপে সাইকেলের উদ্ভব। সাম্প্রতিক কালে (২০১৪) বাংলাদেশে সাইকেলের জনপ্রিয়তা লক্ষ করার মতো। পরিবেশ বান্ধব এই বাহনটির নানাবিধ উপকারীতার কারণে প্রতি দিনই বেড়ে চলেছে এর ব্যবহার।
২০০৩ সাল পর্যন্ত সারা বিশ্বে ১০০ কোটিরও বেশি সাইকেল তৈরি করা হয়েছে।
"শব্দটি প্রথম ১৮৪৭ সালে ব্যবহৃত হয় একটি ফরাসি প্রকাশনায়, সম্ভবত দুই চাকার একটি গাড়ির এক অজ্ঞাত পরিচয় বর্ণনা করতে।
সাইকেল প্রথম আবিষ্কারের দাবি করেন অনেকেই।তবে দুই চাকার বাহন জনসম্মুখে প্রথম আনেন জার্মানির কার্ল ভন ড্যারন। তিনি ১৮১৭ সালে জার্মানিত ম্যানহেইম শহরে তার আবিষ্কৃত বাহনের প্রদর্শনী করেন।
প্রথম দিকের সাইকেলের দুই চাকা সমান ছিলো না। ১৮৮০ সালে সর্বপ্রথম দুই চাকা সমান পর্যায়ে নিয়ে আসা হয় এবং চেইন ও টায়ার সংযুক্ত করা হয়।
বাংলাদেশে বাইসাইকেল রপ্তানি হালকা প্রকৌশল শিল্পের মধ্যে বৃহত্তম(৭.৫%)।
কোলা

কোলা () একধরনের বুদবুদায়িত পানীয়, যাতে ক্যারামেল খাদ্যরঙ ও ক্যাফেইন থাকে। জন পেম্বার্টন এটি আবিষ্কার করেন। কোলা আধুনিককালে বেশ জনপ্রিয় একটি কোমল পানীয় হিসেবে মর্যাদা পেয়েছে। কয়েকটি জনপ্রিয় কোলা হচ্ছে কোকা-কোলা (কোক), পেপসি, আরসি কোলা ইত্যাদি।
বিশ্বব্যাপী প্রচলিত জনপ্রিয় কোলা হচ্ছে কোকা-কোলা ও পেপসি। এছাড়াও কিছু কিছু বিখ্যাত কোলা বিভিন্ন জায়গাতে প্রচলিত আছে, যা স্থানীয় ভাবে অনেক জনপ্রিয়।
ডুরিয়ান

ডুরিয়ান (বাংলা , ইংরেজি ) হলো Malvaceae গোত্রের দুরিয়ো ("Durio") গণভুক্ত একটি গাছের ফল। গোত্রের দিক থেকে এটি জবা, ঢেড়শ, তুলা এসব গাছের সাথে সম্পর্কিত। দক্ষিণ-পূর্ব এশিয়াতে ডুরিয়ান প্রচন্ড জনপ্রিয়, সেখানে এটিকে ফলের রাজা হিসাবে অভিহিত করা হয়। ফলটির বৈশিষ্ট্য হলো বিশাল আকার, তীব্র গন্ধ, এবং কাঁটাযুক্ত খোসা। ফলটি প্রায় ৩০ সেন্টিমিটার দীর্ঘ এবং ১৫ সেন্টিমিটার ব্যাসের হয়ে থাকে। এর ওজন ১ থেকে ৩ কেজি হয়ে থাকে। এর আকার লম্বাটে থেকে গোলাকার হয়ে থাকে। এর খোসার রঙ সবুজ বা বাদামী হয়। ভিতরের শাঁস প্রজাতি ভেদে হালকা হলুদ থেকে লাল হয়ে থাকে।
বাইরের শক্ত খোসা তীক্ষ্ণ ও খোঁচা খোঁচা কাঁটা দিয়ে আবৃত। ভিতরের ভক্ষনীয় অংশ থেকে বিশেষ ধরনের তীব্র ঝাঁঝালো গন্ধ বের হয়। এই গন্ধকে কারো কারো কাছে সুমিষ্ট, আবার কারো কারো কাছে দুর্গন্ধযুক্ত মনে হয়। ফল আস্ত অবস্থাতেও এই গন্ধ পাওয়া যায়। গন্ধের জন্য অনেক হোটেল এবং যানবাহনে এটির প্রবেশ নিষিদ্ধ।
ডুরিয়ান ফলটি পাওয়া যায় ব্রুনেই, মালয়েশিয়া, এবং ইন্দোনেশিয়াতে। পশ্চিমা বিশ্বে এটি প্রায় ৬০০ বছর ধরে পরিচিত। ঊনবিংশ শতকে ব্রিটিশ প্রকৃতিবিজ্ঞানী আলফ্রেড রাসেল ওয়ালেস এটির শাঁসকে অভিহিত করেন "a rich custard highly flavoured with almonds"। শাঁসের অংশটি কাঁচা ও পাকা দুই ভাবেই খাওয়া হয়। এছাড়া দক্ষিণ পূর্ব এশিয়ার স্থানীয় খাবার দাবারে সুগন্ধ যোগ করার জন্য এটি যোগ করা হয়। ফলটির বিচিকেও রান্না করে খাওয়া হয়। ডুরিয়ান নামটি এসেছে মালয় ভাষার শব্দ "ডুরি" (কাঁটা) থেকে।
ডুরিয়ানের ৩০টি প্রজাতি রয়েছে। এর মধ্যে ৯টির ফল খাওয়ার যোগ্য। "Durio zibethinus" হলো আন্তর্জাতিক বাজারে পাওয়া একমাত্র ডুরিয়ান প্রজাতি। অন্য প্রজাতির ফলগুলো দক্ষিণ পূর্ব এশিয়ার স্থানীয় বাজারে বিক্রি হয়।
কমরেড

কমরেড কথার প্রকৃত অর্থ বন্ধু বা সাথী। শব্দটি মূলতঃ ফরাসি (french) camarade হতে উদ্ভূত। শব্দটি এসেছে "camarada" শব্দ থেকে যার অর্থ ”একই কামারার বন্ধু”, ল্যাটিন ভাষায় "camera" অর্থ কামরা বা ঘর। ফরাসি বিপ্লবের সময় (১৭৮৯-১৭৯৯) শব্দটি জনপ্রিয় হয় ওঠে। যার পরে এটি সমাজতন্ত্রী এবং শ্রমিকদের মধ্যে একটি সম্বোধনের আকারে পরিণত হয়েছিল। রুশ বিপ্লবের পর থেকে, পশ্চিমা বিশ্বের জনপ্রিয় সংস্কৃতি প্রায়শই এটিকে সাম্যবাদের সাথে যুক্ত করেছে।
ফ্রান্সে আভিজাত্যের খেতাব, এবং মহাশয় এবং মাদাম (আক্ষরিক অর্থে, 'মাই লর্ড' এবং 'মাই লেডি') শব্দটি বাতিল করার পরে, বিপ্লবীরা উল্লেখ করার জন্য একে অপরের প্রতি পুরুষদের জন্য সিটিয়ন () এবং মহিলাদের জন্য সিটিয়েনে () (উভয় অর্থই 'নাগরিক') শব্দটি ব্যবহার করেছিলেন। উদাহরণস্বরূপ, পদচ্যুত রাজা ষোড়শতম লুই তার বিশেষাধিকার হারানোর উপর জোর দেওয়ার জন্য সিটিয়েন লুই ক্যাপেট হিসাবে উল্লেখ করা হয়েছিল।
বেন কিংসলি

স্যার বেন কিংসলে (জন্ম: কৃষ্ণ পণ্ডিত ভানজি; ৩১ ডিসেম্বর ১৯৪৩) হচ্ছেন একজন ইংরেজ অভিনেতা। ৫০ বছরেরও উপরে কর্মজীবনে, তিনি একটি অস্কার, একটি গ্রামি, একটি বাফটা, দুটি গোল্ডেন গ্লোব পুরস্কার, ও একটি স্ক্রিন অ্যাক্টরস গিল্ড পুরস্কার লাভ করেন।
কিংসলে ১৯৮২ সালের "গান্ধী" চলচ্চিত্রে মোহনদাস গান্ধী ভূমিকায় অভিনয়ের জন্য সবচেয়ে বেশি পরিচিত, যার জন্য তিনি শ্রেষ্ঠ অভিনেতা বিভাগে একাডেমি পুরস্কার অর্জন করেন। তিনি "শিন্ডলারস লিস্ট" (১৯৯৩), "টুয়েলফথ নাইট" (১৯৯৬), "সেক্সি বিস্ট" (২০০০), "হাউস অফ স্যান্ড অ্যান্ড ফগ" (২০০৩), "লাকি নাম্বার স্লেভিন" (২০০৬), "শাটার আইসল্যান্ড" (২০১০), "" (২০১০), "হুগো" (২০১১), "আইরন ম্যান ৩" (২০১৩), "দ্য ব্রক্সট্রলস" (২০১৪), ও "দ্য জঙ্গল বুক" (২০১৬) সহ প্রমুখ চলচ্চিত্রে অভিনয় করেন।
কিংসলে ব্রিটিশ চলচ্চিত্র শিল্পে অসামান্য অবদানের জন্য ২০০২ সালে নাইট ব্যাচেলর সম্মানে ভূষিত হন। ২০১০ সালে, তিনি হলিউড ওয়াক অফ ফেইম পুরস্কারে ভূষিত হন। ২০১৩ সালে, তিনি বিশ্বব্যাপী চলচ্চিত্র বিনোদনে অবদান রাখার জন্য ব্রিটানিয়া অ্যাওয়ার্ড অর্জন করেন।
পুলিৎজার পুরস্কার

পুলিৎজার পুরস্কার (ইংরেজিতে: Pulitzer Prize "পুলিট্‌জ়ার্‌ প্রাইজ‌") মার্কিন যুক্তরাষ্ট্রে ছাপার সাংবাদিকতা, সাহিত্য এবং সঙ্গীতের সর্বোচ্চ পুরস্কার হিসেবে বহুল সমাদৃত। নিউ ইয়র্ক সিটিতে অবস্থিত কলাম্বিয়া ইউনিভার্সিটি এর প্রশাসকের ভূমিকা পালন করে। এক অর্থে জোসেফ পুলিৎজার ও উইলিয়াম হার্স্ট হলুদ সাংবাদিকতার প্রতিষ্ঠাতাদের মধ্যে অন্যতম। পুলিৎজার নামের এই হাঙ্গেরীয়-মার্কিন সাংবাদিকই পুলিৎজার পুরস্কারের প্রচলন করেছিলেন। ১৯১১ সালে মৃত্যুর সময় পুলিৎজার কলাম্বিয়া ইউনিভার্সিটিতে প্রচুর পরিমাণ অর্থ রেখে গিয়েছিলেন। তার অর্থের কিছু অংশ দিয়ে ১৯১২ সালে এই বিশ্ববিদ্যালয়ের সাংবাদিকতা স্কুল গঠিত হয়েছিল। এই অর্থের মাধ্যমে ১৯১৭ সালের ৪ঠা জুন প্রথম পুলিৎজার পুরস্কারের ঘোষণা দেয়া হয়। বর্তমানে প্রতি বছরের এপ্রিল মাসে পুরস্কারটি ঘোষিত হয়। একটি স্বাধীন বোর্ড বিজয়ী নির্বাচন করে থাকেন। প্রতিবছর ২১টি ক্ষেত্রে এই পুরস্কার প্রদান করা হয়। পাবলিক সার্ভিস বিভাগে বিজয়ী স্বর্ণ পদক লাভ করেন।
সাংবাদিকতা, শিল্পকলা, পত্র ও কল্পকাহিনী বিভাগে পুরস্কার প্রদান করা হয়ে থাকে। মার্কিন যুক্তরাষ্ট্র ভিত্তিক সংবাদপত্র, ম্যাগাজিন ও সংবাদ সংস্থায় (সংবাদ ওয়েবসাইট সহ) নিয়মিত প্রকাশিত প্রতিবেদন ও আলোকচিত্র সাংবাদিকতা পুরস্কারের যোগ্য। ২০০৭ সালের শুরু থেকে ঘোষণা দেওয়া হয় যে সকল অনলাইন সংবাদও সাংবাদিকতা পুরস্কারের আওতায় নেওয়া হবে, শুধু দুটি আলোকচিত্র পুরস্কার ব্যতীত। ২০১৬ সালের অক্টোবরে ম্যাগাজিনের যোগ্যতা সকল সাংবাদিকতার পুরস্কারের সমতুল্য করা হয়।
▪️ পুলিৎজার পুরস্কার ২০২১ বিজয়ীদের তালিকা
জনসেবায় পুলিৎজার পুরস্কার

জনসেবায় পুলিৎজার পুরস্কারকে পুলিৎজার পুরস্কারের সবচেয়ে সম্মানজনক পুরস্কার হিসেবে ধরা হয়। এটি বিভিন্ন বছরে জনসেবায় পুলিৎজার পুরস্কার বিজয়ীদের একটি তালিকা
ইন্ডিয়ানা জোন্স অ্যান্ড দ্য টেম্পল অব ডুম

ইন্ডিয়ানা জোনস অ্যান্ড দ্য টেম্পল অফ ডুম () "স্টিভেন স্পিল্‌বার্গ" পরিচালিত ১৯৮৪ সালের একটি অ্যামেরিকান "অ্যাকশন"-"অ্যাডভেঞ্চার" চলচ্চিত্র। এটি ইন্ডিয়ানা জোনস সিরিজের ২য় চলচ্চিত্র এবং ১৯৮১ সালে মুক্তিপ্রাপ্ত "রেইডার্স অফ দ্য লস্ট আর্ক" সিনেমার "পূর্ববর্তী ঘটনা সংবলিত চলচ্চিত্র"। এর সূত্র ধরেই ১৯৮৯ সালে "ইন্ডিয়ানা জোনস অ্যান্ড দ্য লাস্ট ক্রুসেড" ও ২০০৮ সালের "ইন্ডিয়ানা জোনস অ্যান্ড দ্য কিংডম অফ দ্য ক্রিস্টাল স্কাল" নির্মিত হয়। "উত্তর ভারতে" পৌঁছানোর পর "ইন্ডিয়ানা জোনস"কে সেখানকার গ্রামবাসী "ঠগি"দের থেকে যারা তাঁদের দেবী "কালী"কে সম্মান প্রদর্শনের লক্ষ্যে বাচ্চাদের গোলাম বানায়, "কালো জাদু" চর্চা করে এবং "নরবলি" দেয় তাঁদের কাছ থেকে একটি রহস্যময় পাথর ও তাঁদের সন্তানদের উদ্ধার করার অনুরোধ জানায়।
নির্বাহী প্রযোজক এবং সহ-লেখক "জর্জ লুকাস" আবারো "নাৎসি"দের খল চরিত্রে না রেখে একটি চলচ্চিত্র বানাতে চেয়েছিলেন। তিনবার প্লট বাতিল হবার পর, লুকাস এমন একটি প্লট বানালেন যেটা চলচ্চিত্রের গল্পের শেষভাগের সাথে সামঞ্জস্যপূর্ণ হয়। "লরেন্স কাসড্যান" যিনি রেইডার্স অফ দ্য লস্ট আর্ক এ লুকাসের সমন্বয়কারী ছিলেন তিনি এ চলচ্চিত্রের সংলাপ লেখার দায়িত্ব নিতে অস্বীকৃতি জানান, এবং "উইলার্ড হুইক" ও "গ্লোরিয়া ক্যাটজ" কে তাঁর বদলি হিসেবে নিয়োগ দেয়া হয়। চলচ্চিত্রের চিত্রনাট্যের সাথে ১৯৩৯ সালের "গুঙ্গা ডিন" চলচ্চিত্রের কিছুটা মিল রয়েছে।
চলচ্চিত্রটি আর্থিকভাবে সফল হয়েছিল, কিন্তু আক্রমণাত্মক কাহিনীর কারণে দর্শকের প্রতিক্রিয়া মিশ্র ছিল। এজন্য পরে এর "PG-13" সংস্করণ বের হয়। যদিও ১৯৮৪ সালের তুলনায় সমালোচকদের থেকে ভালো ইতিবাচক সাড়া লক্ষ্য করা যায়। স্পিলবার্গ সহ চলচ্চিত্রের কিছু কলাকুশলীও চলচ্চিত্রটিকে অতিরিক্ত হানাহানির কারণে কিছুটা নেতিবাচক ভাবে দেখেন। "হিন্দু" ধর্মাবলম্বী ও ভারতের প্রেক্ষাপট যেভাবে তুলে ধরা হয়েছে এ চলচ্চিত্রে, সেটাও বিতর্কের জন্ম দেয়।
ই.টি. দি এক্সট্রা-টেরেস্ট্রিয়াল

ই.টি. দি এক্সট্রা-টেরেস্ট্রিয়াল (ইংরেজি: E.T. The Extra Terrestrial) হল স্টিভেন স্পিলবার্গ প্রযোজিত ও পরিচালিত ১৯৮২ সালের মার্কিন বিজ্ঞান কল্পকাহিনী চলচ্চিত্র। এটি রচনা করেছেন মেলিসা ম্যাথিসন। এতে শ্রেষ্ঠাংশে অভিনয় করেন ডি ওয়ালেস, হেনরি টমাস, পিটার কয়টে, রবার্ট ম্যাকনাফটন ও ড্রিউ ব্যারিমোর।
"ই.টি." ১৯৮২ সালের ২৬শে মে কান চলচ্চিত্র উৎসবের সর্বশেষ চলচ্চিত্র হিসেবে প্রদর্শিত হয় এবং ১১ই জুন মার্কিন যুক্তরাষ্ট্রে মুক্তি পায়। এটি বক্স অফিসে স্ম্যাশ হিট হয় এবং ১৯৭৭ সালের "স্টার ওয়ার্স"-কে ছাড়িয়ে সর্বকালের সর্বোচ্চ আয়কারী চলচ্চিত্র হয়ে ওঠে, যে রেকর্ড ভাঙ্গে ১৯৯৩ সালে স্পিলবার্গের "জুরাসিক পার্ক"। "ই.টি." সমালোচকদের নিকট থেকে বিপুল সমাদৃত হয় এবং সর্বকালের অন্যতম সেরা চলচ্চিত্র ও সবচেয়ে প্রভাবশালী চলচ্চিত্র হিসেবে গণ্য হয়। এটি ৫৫তম একাডেমি পুরস্কারে শ্রেষ্ঠ চলচ্চিত্র ও শ্রেষ্ঠ পরিচালনাসহ নয়টি বিভাগে মনোনয়ন লাভ করে এবং শ্রেষ্ঠ মৌলিক সুর, শ্রেষ্ঠ ভিজ্যুয়াল ইফেক্টস, শ্রেষ্ঠ শব্দগ্রহণ ও শ্রেষ্ঠ শব্দ পুনঃসংযোজন বিভাগে পুরস্কৃত হয়। এছাড়া এটি দুটি গোল্ডেন গ্লোব পুরস্কার ও পাঁচটি স্যাটার্ন পুরস্কার অর্জন করে। ১৯৯৪ সালে চলচ্চিত্রটিকে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।
ওবায়েদ উল হক

ওবায়েদ উল হক (জন্মঃ ৩১ অক্টোবর, ১৯১১ - মুত্যুঃ ১৩ অক্টোবর, ২০০৭) একজন প্রখ্যাত বাংলাদেশী সাংবাদিক। তিনি একাধারে একজন লেখক, কবি, ঔপন্যাসিক, চলচ্চিত্র পরিচালক, প্রযোজক, সুরকার, গীতিকার। তিনি দীর্ঘকাল ইংরেজি দৈনিক বাংলাদেশ অবজার্ভার-এর সম্পাদক-এর দায়িত্ব পালন করেছেন। তিনি সাহিত্যে অবদানের জন্য ১৯৬৫ সালে বাংলা একাডেমি পুরস্কার এবং সাংবাদিকতায় অবদানের জন্য ১৯৮১ সালে একুশে পদকে ভূষিত হন।
ওবায়েদ উল হকের জন্ম ১৯১১ সালে ফেনীর এক সম্ভ্রান্ত মুসলিম পরিবারে। ১৯৩৪ সালে ঢাকা বিশ্ববিদ্যালয় থেকে তিনি দর্শন ও মনোবিজ্ঞানে স্নাতকোত্তর ডিগ্রী লাভ করেন। ১৯৩৬ সালে কলকাতা বিশ্ববিদ্যালয় থেকে আইন কোর্স সম্পন্ন করেন।
ওবায়েদ উল হক ১৯৩৮ সালে তিনি সরকারি কর্মকর্তা হিসেবে চাকরিতে যোগ দেন। এর মধ্যে ১৯৪৩ সালের দুর্ভিক্ষ তার ভাবনাকেপ্রচণ্ড নাড়া দিলো। ১৯৪৬ সালে "দুঃখে যাদের জীবন গড়া" ছবিটি মুক্তি পায় বাংলা, বিহার, আসাম এবং বার্মায় (তৎকালীন film distribution zone)। সবাই তার ছবি দেখে অভিভূত হন। সিনে ম্যাগাজিন রূপমঞ্চের জরিপে সে বছর সেরা ১০টি ছবির একটি নির্বাচিত হলো তার ছবিটি। ছবিটি পরে ঢাকার মানসী সিনেমা হলে প্রদর্শিত হয়। পরবর্তীতে দেশে এসে সাংবাদিক হিসেবে কাজ শুরু করেন ওবায়েদ উল হক। ১৯৫১ সাল থেকে ১৯৭১ সাল পর্যন্ত তিনি পাকিস্তান অবজারভারে লিখলেন শত শত সম্পাদকীয়। ১৯৭২ সালে বাংলাদেশ অবজারভারের সম্পাদক হন তিনি। ১৯৮২ সাল পর্যন্ত তিনি এর সম্পাদক ছিলেন। এরপর তিনি সম্পাদক হলেন নতুন প্রকাশিত দৈনিক ডেইলি নিউজের। ১৯৮৭ সাল পর্যন্ত তিনি দৈনিকটির সম্পাদক ছিলেন। এরপর দৈনিক বাংলা এবং বাংলাদেশ টাইমসের বোর্ড অব ট্রাস্টের চেয়ারম্যান নিযুক্ত হলেন।
ওবায়েদ উল হকের প্রথম কবিতা সওগাত পত্রিকায় ছাপা হয় মাত্র ১০ বছর বয়স। এরপর বিভিন্ন ম্যাগাজিন এবং লিটল ম্যাগে নিয়মিত তার কবিতা ছাপা হতে থাকে। পঞ্চাশের দশকে দিগ্বিজয়ে চোরাবাজার নামে তার প্রথম বই প্রকাশিত হয়। তিনটি একাঙ্কিকা নাটক নিয়ে বইটি। এরপর একই ধারাবাহিকতায় প্রকাশিত হয় আরেকটি বই- এই পার্কে। দুটি বইই বেশ জনপ্রিয় হয়। ১৯৫৮ সালে ঢাকা বিশ্ববিদ্যালয়ে এক সাহিত্য সেমিনারে জনপ্রিয় নাট্যকার এবং ঔপন্যাসিক রশীদ করিম বলেন, ওবায়েদ উল হক তার দুটি কাজ- দিগ্বিজয়ে চোরাবাজার এবং এই পার্কে'র জন্যে চিরস্মরণীয় হয়ে থাকবেন। এ পর্যন্ত ১৪টি বই, ছয়টি নাটক, তিনটি উপন্যাস, তিনটি কাব্যগ্রন্থ এবং ইংরেজিতে একটি আত্মজীবনী লিখেছেন। তার লেখা নাটকগুলো হলো- এই পার্কে, দিগ্বিজয়ে চোরাবাজার, সমাচার এই, রুগ্ন পৃথিবী, ব্যতিক্রম এবং যুগসন্ধি। দ্বৈত সঙ্গীত, সংগ্রাম এবং ঢোল-এই তিনটি তার উপন্যাস। তার কাব্যগ্রন্থগুলো হল- দ্বিধার ফসল, ছায়ানগর সংলাপ এবং গরিব হতে চাই। বঙ্গবন্ধু শেখ মুজিবুর রহমানকে নিয়ে তার লেখা জীবনী গ্রন্থের নাম- বঙ্গবন্ধু শেখ মুজিব: অন্যরকম এক নেতা।
বিনোদ বিহারী চৌধুরী

বিনোদ বিহারী চৌধুরী (১০ জানুয়ারি ১৯১১ - ১০ এপ্রিল ২০১৩) ব্রিটিশ বিরোধী আন্দোলনের একজন বিপ্লবী কর্মী যিনি বিপ্লবী সূর্য সেনের সহকর্মী ছিলেন।
বিনোদ বিহারী চৌধূরী ১৯১১ সালের ১০ জানুয়ারি চট্টগ্রাম জেলার বোয়ালখালি থানায় জন্মগ্রহণ করেন। তার বাবা কামিনী কুমার চৌধুরী ছিলেন পেশায় উকিল এবং মা রামা চৌধুরী ছিলেন গৃহিণী। তার স্ত্রীর নাম বিভা চৌধুরী। ছেলের নাম বিবেকান্দ্র চৌধুরী। চট্টগ্রাম জেলার বোয়ালখালী থানার অন্তরগত নিজ বাড়ির পাশে রামচন্দ্র স্কুল বর্তমান ৮১নং উত্তরভূর্ষি মডেল সরকারি প্রাথমিক বিদ্যালয় থেকে তার প্রাথমিক শিক্ষা জীবনের শুরু হয়েছিল৷ ওখান থেকে তৃতীয় শ্রেণি পর্যন্ত শেষ করে পরে ফটিকছড়ি থানার রাঙ্গামাটিয়া বোর্ড স্কুলে সেখান থেকে তিনি ফটিকছড়ির প্রাচীন ও ঐতিহ্যবাহী শ্রেষ্ঠ বিদ্যাপীঠ ফটিকছড়ি করোনেশন আদর্শ উচ্চ বিদ্যালয়,বোয়ালখালির পি.সি. সেন সারোয়ারতলি উচ্চ বিদ্যালয়, চট্টগ্রাম কলেজে পড়াশোনা করেন।লেখা পড়ার পাশাপাশি তিনি সে সময় ডিবেটিং চর্চাতেও পারদর্শী হয়ে ওঠেন। ১৯২৯ সালে মাধ্যমিক স্কুল সার্টিফিকেট পরীক্ষায় কৃতিত্বের সাথে উত্তীর্ণ হওয়ার জন্য তাকে রায়চাঁদ-প্রেমচাঁদ বৃত্তি প্রদান করা হয়৷ কলকাতা বিশ্ববিদ্যালয়ে মাধ্যমিক ও উচ্চতর শিক্ষা লাভ করেন। ১৯৩৪ এবং ১৯৩৬ সালে ব্রিটিশ রাজের রাজপুতনার ডিউলি ডিটেনশন ক্যাম্পে বন্দী অবস্থায় থাকার সময় তিনি প্রথম শ্রেণীতে আই.এ. এবং বি.এ. পাস করেন।এরপর ১৯৩৯ খ্রিস্টাব্দে তিনি ইংরেজিতে এম এ এবং আইন বিভাগে স্নাতক হন।
বিনোদবিহারী চৌধুরী ১৯৩০ সালে কংগ্রেস চট্টগ্রাম জেলা কমিটির সহ-সম্পাদক ছিলেন। এছাড়া ১৯৪০-১৯৪৬ সালে বঙ্গীয় প্রাদেশিক কংগ্রেস নির্বাহী কমিটির সদস্য থাকার পাশাপাশি ১৯৪৬ সালে কংগ্রেস চট্টগ্রাম জেলা কমিটির সাধারণ সম্পাদক ছিলেন। ১৯৪৭ সালে ৩৭ বছর বয়সে পশ্চিম পাকিস্তান কংগ্রেসের সদস্য হন তিনি। ১৯৫৮ সালে আইয়ুব খান সামরিক আইন জারির মাধ্যমে সব রাজনৈতিক দলকে বেআইনি ঘোষণা করলে রাজনীতি থেকে অবসর নেন তিনি ৷ এর মধ্যে তিনি ১৯৩৯ সালে দৈনিক পত্রিকার সহকারী সম্পাদক হিসাবে তার কর্মজীবন শুরু করেন। এরপর ১৯৪০ সালে চট্টগ্রাম কোর্টের একজন আইনজীবী হিসাবে অনুশীলন শুরু করেন। কিন্ত অবশেষে তিনি তার দীর্ঘ কর্মজীবনে শিক্ষকতাকেই পেশা হিসাবে গ্রহণ করেন।
বিপ্লবীদের দলে নাম লেখানোর অল্প দিনের মধ্যেই বিনোদবিহারী চৌধুরী মাস্টারদা সূর্যসেনের প্রিয়ভাজন হয়ে উঠেছিলেন। ১৯৩০ সালের ঐতিহাসিক অস্ত্রাগার লুন্ঠনে বিনোদবিহারী চৌধুরী তাই হতে পেরেছিলেন সূর্যসেনের অন্যতম তরুণ সহযোগী। ১৯৩০ সালের ১৮ এপ্রিল চট্টগ্রামকে তিন দিনের জন্য স্বাধীন করেছিলেন তারা। টেলিগ্রাফ অফিস ধ্বংস করা, অক্সিলারি ফোর্সের সমস্ত অস্ত্রশস্ত্র লুট করেছেন। দামপাড়া পুলিশ লাইনে অস্ত্রের গুদাম ছিল, সেটাও তিনি ও দলের সদস্যরা মিলে লুঠ করেন। এ দলে ছিলেন মাস্টারদা সূর্য সেন সহ ছিলেন হিমাংশু সেন , অনন্ত সিংহ, গণেশ ঘোষ ও আনন্দ গুপ্ত। '৩০সালের এ ঘটনার পর ব্রিটিশবিরোধী আন্দোলন জঙ্গি রূপ ধারণ করে। সে দিনের এসব বিপ্লবীর দুঃসাহসিক কর্মকাণ্ড ব্যর্থ হয়নি। চট্টগ্রাম সম্পূর্ণরূপে ব্রিটিশ শাসন থেকে মুক্ত ছিল চার দিন। এই কয়েক দিনে ব্রিটিশ সৈন্যরা শক্তি সঞ্চয় করে বিপ্লবী দলের ওপর ঝাঁপিয়ে পড়েছিল। বিপ্লবী মন্ত্রে দীক্ষিত বিনোদবিহারীরাও বীর বিক্রমে পরে জালালাবাদ পাহাড়ে যুদ্ধ চালিয়ে গিয়েছিলেন। জালালাবাদ যুদ্ধ ছিল বিনোদবিহারী চৌধুরীর প্রথম সম্মুখযুদ্ধ।শত আক্রমণাত্মক ব্যাথা সহ্য করেও, গুলিতে বিদ্ধ হয়েও লড়াই থামাননি তারা। চোখের সামনে তিনি দেখেছিলেন ১২ জন সহকর্মীর মৃত্যু।
রাবেয়া খাতুন তালুকদার

রাবেয়া খাতুন তালুকদার (২৫ মে ১৯২৬ - ৭ ফেব্রুয়ারি ২০০৯) একজন ব্রিটিশ ভারতীয় মহিলা অ্যাথলেট। তিনি বগুড়ার কাটনাপাড়ায় জন্মগ্রহণ করেন।
রাবেয়া খাতুন ১৯২৬ সালের ২৫শে মে বগুড়ার কাটনারপাড়ায় জন্মগ্রহণ করেন। তার পিতা মহির উদ্দিন আহমেদ ছিলেন কাটনারপাড়া ক্রীড়া ক্লাবের সেক্রেটারি এবং মাতা সবুরননেসা একজন গৃহিণী। পাঁচ বোন ও এক ভাইয়ের মধ্যে রাবেয়া খাতুন সর্বজ্যেষ্ঠ।
রাবেয়া খাতুন ১৯৪৭ সালের ১৭ই জুন কেরামত আলী তালুকদারের সাথে বিবাহবন্ধনে আবদ্ধ হন। বিবাহের পর তিনি ঢাকা টিচার্স ট্রেনিং কলেজ থেকে বিটি ডিগ্রি অর্জন করেন। এই দম্পতির একমাত্র কন্যা কুলসুম আকতার বানু। সাদিয়া শেহরীন এবং মির্জা সাকিব তার দুই নাতি-নাতনী।
কর্মজীবন
দাম্পত্য জীবনের পর পর কর্মজীবনে প্রবেশ। ১৯৪৭-এর শেষ ভাগে। মেধা, শ্রম, একাগ্রতা ও অধ্যবসায়ের মাধ্যমে জীবনে প্রতিষ্ঠা লাভের লড়াইয়ে নামলেন রাবেয়া খাতুন তালুকদার। কর্মজীবনের সূচনা ময়মনসিংহের বিদ্যাময়ী সরকারি গালর্স স্কুলে। ১৯৫০ সালে চলে আসেন ঢাকায়। যোগ দেন কামরুন্নেসা সরকারি বালিকা উচ্চ বিদ্যালয়ে। এখানে থাকতে ফিজিক্যাল এডুকেশনের উপর উচ্চ শিক্ষা নিতে যান ইংল্যান্ডে।
শারিরীক শিক্ষার উপর প্রশিক্ষণ শেষে প্রথমে তিনি ঢাকার ইডেন গার্লস কলেজের ফিজিক্যাল এডুকেশন টিচার, কিছুদিন ময়মসিংহ মহিলা টিচার্স ট্রেনিং কলেজের ফিজিক্যাল এডুকেশন লেকচারার এবং ঢাকা শারীরিক শিক্ষা কলেজের লেকচারারের দায়িত্ব পালন করেন দক্ষতার সঙ্গে। তিনি তার যোগ্যতা ও দক্ষতার প্রেক্ষিতে সরকারী ক্রীড়া পরিদপ্তরের উপ-পরিচালকের দায়িত্বও পালন করেন।
পেশাগত জীবনে সৎ একনিষ্ঠ এবং কর্মদক্ষতায় পারদর্শী রাবেয়া খাতুন তালুকদার মহিলা ক্রীড়াক্ষেত্রের সাংগঠনিক ও প্রশাসনিক কর্মকাণ্ডে অনন্য কৃতিত্বের সাক্ষর রাখেন। তিনিই এ দেশে প্রথম ইষ্ট পাকিস্তান উইমেন্স এ্যামেচার গেইমস এন্ড স্পোর্টস এসোসিয়েশন গঠন করেন। তিনি এই সংস্থার প্রতিষ্ঠাতা সাধারণ সম্পাদক হিসেবে এদেশের উত্সাহী মহিলা ক্রীড়াবিদ ও ক্রীড়া সংগঠকদের একত্রিত করে মহিলাদের খেলাধুলায় উত্সাহিত করতে সচেষ্ট হন। এই সংগঠনই পরে বাংলাদেশ জাতীয় ক্রীড়া সংস্থায় রূপ লাভ করে। তিনিই প্রথম বাংলাদেশ উইমেন্স স্পোর্টস ডেভেলপমেন্ট এন্ড কন্ট্রোল বোর্ডের প্রেসিডেন্টের পদ অলংকৃত করে দেশব্যাপী ক্রীড়া আন্দোলন গড়ে তোলেন। তিনিই প্রথম বাংলাদেশ উইমেন্স হকি এসোসিয়েশন গঠন করে এ দেশের মহিলাদের হকি চর্চার ব্যবস্থা করেন। রাবেয়া খাতুন তালুকদার বাংলাদেশ উইমেন্স স্পোর্টস ফেডারেশন ও বাংলাদেশ উইমেন্স স্পোর্টস লীডারস এসোসিয়েশন গঠনে সক্রিয় ভূমিকা পালন করেন। তিনি বাংলাদেশ জাতীয় ক্রীড়া নিয়ন্ত্রণ বোর্ডের্, ব্যাডমিন্টন ও জিমন্যাস্টিকস ফেডারেশন, বাংলাদেশ ক্রীড়া লেখক সমিতি, বাংলাদেশ শারিরীক শিক্ষাবিদ সমিতি, শারিরীক শিক্ষার সিলেবাস কমিটিসহ বহু সংগঠকের সঙ্গেঁ নিজেকে সম্পৃক্ত রেখেছেন।
কেমব্রিজ থেকে ফিরে ইডেন কলেজে ফিজিক্যাল এডুকেশন টিচার হিসেবে যোগ দেন। পরের বছর (১৯৫৮) ময়মনসিংহের টিচার্স ট্রেনিং কলেজের প্রভাষক। এক বছর পরেই (১৯৫৯) আবার ইডেন কলেজে স্বপদে ফিরে আসেন। ১৯৬২ সালে ঢাকার ফিজিক্যাল এডুকেশন কলেজ। প্রভাষক হিসেবে এই কলেজে ছিলেন ১৯৭৮ পর্যন্ত। এই বছরে ক্রীড়া পরিদফতরে এ্যাসিস্টেন্ট ডাইরেক্টর হিসেবে যোগ দেন। ১৯৮২ সালে আবারো ঢাকার ফিজিক্যাল কলেজে ফিরে আসেন। এই কলেজ থেকেই রাবেয়া তালুকদার বর্ণময় কর্মজীবনের অবসান হয়।
কলাম্বিয়া বিশ্ববিদ্যালয়

কলাম্বিয়া বিশ্ববিদ্যালয় () মার্কিন যুক্তরাষ্ট্রের নিউ ইয়র্ক সিটিতে অবস্থিত একটি বেসরকারি বিশ্ববিদ্যালয়। এটি আইভি লিগের সদস্য। ১৭৫৪ সালে প্রতিষ্ঠিত এই বিশ্ববিদ্যালয়ের অবস্থান ম্যানহাটনের মনিংসাইড হাইট্‌সের পাশে।
ওয়েরস্টেড মেডেল (১৯৮৮), ন্যাশনাল মেডেল অব সায়েন্স (১৯৮৮), ডির‍্যাক মেডেল (১৯৯০), ভ্যানেভার বুশ অ্যাওয়ার্ড (১৯৯৫)
উইলিয়াম হার্বার্ট (উদ্ভিদবিজ্ঞানী)

উইলিয়াম হার্বার্ট (১২ই জানুয়ারি, ১৭৭৮ - ২৮শে মে, ১৮৪৭) ব্রিটিশ উদ্ভিদবিজ্ঞানী, কবি এবং সরকারি কর্মকর্তা। ১৮০৬ থেকে ১৮০৭ সাল পর্যন্ত তিনি হ্যাম্পশায়ার থেকে সংসদ সদস্যের দায়িত্ব পালন করেছিলেন। এরপর ১৮১১ থেকে ১৮১২ সাল পর্যন্ত ক্রিকলেইড থেকে সংসদ্য সদস্যের দায়িত্ব পালন করেন।
অক্সফোর্ডের এক্সিটার কলেজ থেকে স্নাতক ডিগ্রি লাভ করেছিলেন। ১৮৪০ সালে ম্যানচেস্টারের ডিন নির্বাচিত হন। তিনি কার্নারভনের প্রথম আর্ল হেনরি হার্বার্টের তৃতীয় পুত্র এবং হেনরি উইলিয়াম হার্বার্টের পিতা।
প্যাট্রিক ম্যাথিউ

প্যাট্রিক ম্যাথিউ (২০শে অক্টোবর, ১৭৯০ - ৮ই জুন, ১৮৭৪) স্কটল্যান্ডীয় ভূমি মালিক ও ফল উৎপাদনকারী। চার্লস ডারউইন এবং আলফ্রেড রাসেল ওয়ালেসের প্রায় ৩০ বছর পূর্বেই তিনি বিবর্তনের একটি প্রক্রিয়া হিসেবে প্রাকৃতিক নির্বাচনের প্রস্তাব করেছিলেন। কিন্তু ম্যাথিউ তার চিন্তাধারা কোথাও প্রকাশ করতে পারেননি। উপরন্তু ওয়ালেস এবং ডারউইন তাদের মতবাদ প্রকাশের সময় ম্যাথিউ-এর গবেষণা সম্পর্কে কিছু জানতেন।
স্কটল্যান্ডের ডান্ডির নিকটে এক বিত্তশালী পরিবারে ম্যাথিউয়ের জন্ম। পড়াশোনা করেছেন ইউনিভার্সিটি অফ এডিনবরায়। অবশ্য বিশ্ববিদ্যালয় থেকে কোন ডিগ্রি লাভের সৌভাগ্য তার হয়নি। ১৮০৭ সালেই পারিবারিক সম্পত্তি দেখভালের জন্য তাকে ইরলে ফিরে আসতে হয়েছিল।
ডাইনামিক সোর্স রাউটিং

ডাইনামিক সোর্স রাউটিং বা সংক্ষেপে ডিএসআর () হল ওয়ারলেস ম্যাশ নেটওয়ার্কের একটি রাউটিং প্রটোকল। এটি অ্যাড হক অন-ডিমান্ড ডিসটেন্স ভেক্টর এর মত অনুরোধ অনুসারে রাউট তৈরি করে। এতে রাউটিং টেবিলের পরিবর্তে সোর্স রাউটিং ব্যবহৃত হয়। এই প্রটোকলে বেশ অনেক পরিবর্তণ সাধিত হচ্ছে। প্রটোকলটি সোর্স রাউটিঙের উপর নির্ভরশীল এবং এতে সকল রাউটিং তথ্য মোবাইল নোডে অবস্থান করে ও হালনাগাদ হয়।
এই প্রটোকল রিএকটিভ(অন ডিমান্ড)-ভাবে কাজ করে, ফলে নেটওয়ার্ক ফ্লডিং-এর প্রয়োজন পড়ে না যা টেবিল-ড্রিভেন প্রক্রিয়াতে প্রয়োজন। রিএকটিভ প্রক্রিয়াতে রাউট শুধুমাত্র প্রয়োজনের সময় তৈরি হয়, যার ফলে অন্যান্য পথ খুঁজে বের করার দরকার পরে না।
প্রটোকলটি সোর্স রাউটিঙের উপর নির্ভরশীল এবং এতে সকল রাউটিং তথ্য মোবাইল নোডে অবস্থান করে ও হালনাগাদ হয়।
টেলিফোন নাম্বার

টেলিফোন নাম্বার বা ফোন নাম্বার একটি টেলিফোন হতে অপর একটি টেলিফোনে সংয়োগের জন্য সংখ্যা সমষ্টি বিশেষ। টেলিফোন নাম্বারে অঙ্ক প্রথমে দু’তিনটি থাকলেও সময়ের সাথে সাথে এর অঙ্ক এখন অনেক। এছাড়া এটি এখন বিভিন্ন যন্ত্র, কম্পিউটার এবং ফ্যাক্স মেশিনে টেলিফোনিক সংযোগের জন্য ব্যবহৃত হয়।
প্রায় সকল টেলিফোনই এখন আন্তর্জাতিক টেলিফোন নেটওয়ার্কে যুক্ত। আন্তর্জাতিক টেলিফোন নেটওয়ার্কের নম্বর আইটিউ-টির E.164 প্রস্তাবনা অনুযায়ী গঠিত। এতে নাম্বারের প্রথমে কান্ট্রি কলিং কোড এবং অঙ্ক ১৫ বা এর কম হয়। এর পরেই থাকে এরিয়া কোড, তারপর গ্রাহকের নম্বর, যা টেলিফোন সুইচের কোড। আইটিউ-টির E.123 প্রস্তাবনা টেলিফোন নাম্বার লেখা ও ছাপার নির্দেশনা দেয় যা শুরু হয় একটি যোগ চিহ্ন(+) ও কান্ট্রি কোড দিয়ে। আন্তর্জাতিক নম্বর টেলিফোন হতে ডায়ালের সময় যোগ চিহ্ন আন্তর্জাতিক ডায়ালিং-এ সংযোগ কোড দিয়ে প্রতিস্থাপিত হবে। তবে মোবইলে যোগ চিহ্ন সরাসরি ব্যবহার করা যাবে।
টেলিফোন নাম্বারে কলের শেষ প্রান্ত নির্ধারণের জন্য ফ্রয়োজনীয় সকল তথ্য থাকে। পাবলিক সুইচড টেলিফোন নেটওয়ার্ক-এ প্রতিটি কলের শেষ প্রান্তের একটি ও কেবল একটি নম্বর থাকবে। সাধারণত নির্দিষ্ট দৈর্ঘ্যের নম্বর এক্ষেত্রে ব্যবহৃত হয়। যেমন- ঢাকার এরিয়া কোড ০২, যারপর আরও তিন অঙ্কের এক্সচেঞ্জ কোড ও আরও চার অঙ্ক থাকবে। অনেক ক্ষেত্রে এরিয়া কোড নম্বর ডায়াল করা যেতে পারে। এছাড়া কিছু টেলিফোন নাম্বারে অঙ্ক কম থাকতে পার। এতে নম্বরটি স্বয়ংক্রিয়ভাবে স্বাভাবিক দৈর্ঘের নম্বরে রুপান্তরিত হয়। যেমন- ৯৯৯-জরুরি সহায়তা, ১৭-অনুসন্ধান।
স্থানীয় ফোন নাম্বারের রীতি দেশের সরকার বা সরকার মনোনীত সংস্থা দ্বারা নির্ধারিত হয়।দেখুন টেলিফোন নাম্বার তৈরির প্রথা।
কলার আইডির ব্যবস্থা থাকলে কল-গ্রাহক কল-কর্তার নম্বর দেখতে পাবেন।
আই-লিগ

আই-লিগ () ভারতীয় ফুটবলের দ্বিতীয় বিভাগ ফুটবল লিগ। এই প্রতিযোগিতা ২০০৭ সালে ভারতীয় জাতীয় ফুটবল লিগের জায়গায় শুরু হয়েছে। প্রথম বছরে ১০টি দল এই লিগে অংশ নেয়। ডেম্পো স্পোর্টস ক্লাব প্রথম বিজয়ীর সম্মান লাভ করে। অন্যদিকে সালগাওকর স্পোর্টস ক্লাব এবং ভিভা কেরালা আই-লিগ প্রথম ডিভিশন থেকে দ্বিতীয় ডিভিশনে নেমে যায়। বর্তমানে আই-লিগে ১৩টি দল প্রতিদ্বন্দ্বিতা করে।
১৯৯৬ সালে ভারতে প্রথম ঘরোয়া লিগ শুরু হয়েছিল জাতীয় ফুটবল লিগ নামে পরিচিত। লিগটি ভারতীয় ফুটবলে পেশাদারিত্বের প্রবর্তনের প্রয়াসে শুরু হয়েছিল।
২০০৬-০৭ এনএফএল মৌসুমের পরে, ঘোষণা করা হয়েছিল যে জাতীয় ফুটবল লিগ পুনরায় চালু করা হবে এবং ২০০৭-০৮ মৌসুমের আই-লিগ হিসাবে পুনরায় নামকরণ করা হবে।
২০১০ সালের ৯ ডিসেম্বর অল ইন্ডিয়া ফুটবল ফেডারেশন রিলায়েন্স ইন্ডাস্ট্রিজ এবং মার্কিন যুক্তরাষ্ট্রের আন্তর্জাতিক ম্যানেজমেন্ট গ্রুপের সাথে একটি ১৫ বছরের চুক্তি স্বাক্ষর করে। এই চুক্তি আইএমজি-রিলায়েন্সকে স্পনসর, বিজ্ঞাপন, সম্প্রচার, মার্চেন্ডাইজিং, ভিডিও, ফ্র্যাঞ্চাইজিং এবং একটি নতুন ফুটবল লিগ তৈরির অধিকারের একচেটিয়া বাণিজ্যিক অধিকার দিয়েছে। এআইএফএফ জি স্পোর্টসের সাথে পাঁচ বছরের প্রথম দিকে তাদের ১০ বছরের চুক্তি শেষ করার পরে এই চুক্তি হয়েছিল।
২০০৭ সালে লিগ শুরু হওয়ার পর থেকে প্রায় প্রতি বছরই নিয়ম পরিবর্তন হয়েছে। বর্তমানে লিগে ১৩টি দল রয়েছে। প্রতিটি ক্লাব মৌসুমে একে অপরের সাথে দুইবার খেলে, একবার হোম এবং অন্যটি অ্যাওয়ে। মহামারি চলাকালীন এটি ২ মরসুমের জন্য পরিত্যক্ত হয়েছিল। যে দল একটি ম্যাচ জিতবে তারা তিন পয়েন্ট পাবে এবং উভয় দল ড্র করলে এক পয়েন্ট অর্জন করবে। হেরে যাওয়া দলকে কোনো পয়েন্ট দেওয়া হয় না। মৌসুম শেষে সবচেয়ে বেশি পয়েন্ট পাওয়া দলটি লিগ জিতে নেয়। টাই হলে হেড-টু-হেড ফলাফল দেখা হয়, তাতেও টাইব্রেক না হলে গোল পার্থক্য দেখা হয়।
ডেভেলপিং লিগ সিলভার
বর্তমানে সর্বভারতীয় ফুটবল ফেডারেশন-এর উদ্যোগে ফেসবুক ও ১স্পোর্টস এটি সম্প্রচার করে থাকে।
<section end="map" />
নিয়মানুসারে লিগের চ্যাম্পিয়ন দল এএফসি কাপের গ্রুপ পর্বে খেলার সুযোগ পায়।
২০০৮ মরসুমে ডেম্পো এএফসি কাপের সেমি-ফাইনালে লেবাননের ক্লাব আল-সাফার কাছে হেরে বিদায় নেয়।
এরপর ২০১৩-তে ইস্টবেঙ্গল এএফসি কাপের সেমি-ফাইনালে কুয়েত এসসির কাছে হেরে বিদায় নেয়।
এখনো পর্যন্ত এএফসি কাপে সর্বশ্রেষ্ঠ ফল প্রদর্শনকারী আই-লিগ ক্লাব হল বেঙ্গালুরু এফসি। তারা ২০১৬ এএফসি কাপের ফাইনালে উত্তীর্ণ হয়েছিল, যা ছিল ভারতীয় ফুটবলের যুগান্তকারী ঘটনা। তবে তারা ফাইনালে ইরাকের আল-কুয়া আল-জাউইয়ার কাছে হেরে রানার্স-আপ হয়।
নিম্নে আই-লিগ দলগুলির এএফসি কাপ পারফরম্যান্স তুলে ধরা হল:
এখনো পর্যন্ত আই-লিগের কোন ক্লাবই এফসি চাম্পিয়নস লিগের গ্রুপ পর্বে উত্তীর্ণ হতে পারেনি, বাছাইপর্বের বাধা টপকাতে অক্ষম হয়েছে। বর্তমানে আই-লিগ থেকে সরাসরি এএফসি চ্যাম্পিয়ন্স লিগে উত্তীর্ণ হবার সুযোগ দেওয়া হয় না।
ডেম্পো স্পোর্টস ক্লাব

ডেম্পো স্পোর্টস ক্লাব গোয়া ফুটবল অ্যাসোসিয়েশন পরিচালিত গোয়া পেশাদারি লিগ-এর পাঞ্জিম, গোয়ার একটি দল। পূর্বের সর্বভারতীয় এই দলটি আই-লিগের বিজয়ী দল ছিল। ডেম্পো এসসি প্রথম ভারতীয় ফুটবল ক্লাব , যেটি ২০০৮ সালে এএফসি কাপ টুর্নামেন্টের সেমি-ফাইনালে পৌঁছেছিল।
২০১৪-১৫ মৌসুমে আই লিগ থেকে অবনমিত হিসেবে চিহ্নিত হয়। ২০১৫-১৬ আই লিগ দ্বিতীয় ডিভিশন থেকে বিজয়ী হিসেবে ২০১৬-১৭ আই লিগ-এ ফিরে এলেও সালগাঁওকার ও স্পোর্টিং ক্লাব দে গোয়ার সাথে মিলিত ভাবে আই লিগ থেকে নাম প্রত্যাহার করে নেয়।
 
নাইজেরিয়ান পেশাদার ফুটবলার রান্টি মার্টিন্স, চিদি এদেহ এবং ব্রাজিলীয় বেটো-এর দুরন্ত পারফরম্যান্সে এই ক্লাবটি সেমিফাইনাল পর্যন্ত পৌঁছায়।
দলটির প্রশিক্ষণের দায়িত্বে ছিলেন ডেম্পোর প্রাক্তনী ভারতীয় আরমান্দো কোলাকো।
গ্রুপ পর্বে বাহরাইন পেশাদার ফুটবল ক্লাব আল-মুহাররাক এসসি-কে বাহরাইনের মাঠে ২-১ গোলে হারায়, যারা পরবর্তীতে টুর্নামেন্ট বিজয়ী হয়। এছাড়া সিঙ্গাপুরের লায়ন সিটি সেলার্স এফসি এবং লেবাননের আল আনসার এফসি কে পরাজিত করে।
চার্চিল ব্রাদার্স ফুটবল ক্লাব গোয়া

চার্চিল ব্রাদার্স ফুটবল ক্লাব গোয়া (; সাধারণত চার্চিল ব্রাদার্স এফসি গোয়া অথবা শুধুমাত্র চার্চিল ব্রাদার্স নামে পরিচিত) হচ্ছে গোয়ার মারগাও ভিত্তিক একটি ভারতীয় পেশাদার ফুটবল ক্লাব। এই ক্লাবটি বর্তমানে ভারতের শীর্ষ স্তরের ফুটবল লীগ আই-লিগে প্রতিযোগিতা করে। এই ক্লাবটি ১৯৮৮ সালে "চার্চিল ব্রাদার্স স্পোর্টস ক্লাব" নামে প্রতিষ্ঠিত হয়েছে। ১৯,০০০ ধারণক্ষমতাবিশিষ্ট ফতোরদা স্টেডিয়ামে "দ্য রেড মেশিন" নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন রোমানীয় সাবেক ফুটবল খেলোয়াড় পেত্রে জিজু এবং সভাপতির দায়িত্ব পালন করছেন ভালাঙ্কা আলেমাও।
ঘরোয়া ফুটবলে, চার্চিল ব্রাদার্স এপর্যন্ত ১২টি শিরোপা জয়লাভ করেছে; যার মধ্যে ২টি আই-লিগ, ৩টি ডুরান্ড কাপ এবং ১টি ফেডারেশন কাপ শিরোপা রয়েছে।
এই ক্লাবটি ১৯৮৮ সালে ওয়ারকা ক্লাব নামে প্রতিষ্ঠিত হয়েছিল। প্রথম মৌসুমে ওয়ারকা ক্লাব নামটি ব্যবহার করার পর তারা ব্রাদার্স স্পোর্টিং ক্লাবে তাদের নাম পরিবর্তন করেছিল। পরে চার্চিল ব্র্যাজ আলেমাও ক্লাবটি ক্রয় করার পর তাদের নামানুসারে চার্চিল ব্রাদার্স ফুটবল ক্লাব নামকরণ করা হয়েছিল। পরবর্তীকালে ক্লাবটি তাদের নাম পুনরায় পরিবর্তন করে বর্তমান নাম চার্চিল ব্রাদার্স ফুটবল ক্লাব গোয়ায় স্থানান্তর করেছে।
মহিন্দ্র ইউনাইটেড ফুটবল ক্লাব

মহিন্দ্র ইউনাইটেড মুম্বাইয়ে অবস্থিত একটি ভারতীয় ফুটবল ক্লাব। এই ক্লাবটি মহিন্দ্র এন্ড মহিন্দ্র কম্পানির দ্বারা পরিচালিত। ১৯৫০ সালে স্থাপিত "মহিন্দ্র এন্ড মহিন্দ্র" দলের নাম বদলে ২০০০ সালে মহিন্দ্র ইউনাইটেড রাখা হয়।
গ্রন্থপঞ্জি
Cited sources
জেমস ক্যামেরন

জেমস ফ্রান্সিস ক্যামেরন (জন্ম: ১৬ই আগস্ট, ১৯৫৪) একাডেমি পুরস্কার বিজয়ী কানাডীয় চলচ্চিত্র পরিচালক, প্রযোজক ও চিত্রনাট্য লেখক। মূলত অ্যাকশনধর্মী ও বৈজ্ঞানিক কল্পকাহিনীমূলক চলচ্চিত্র নির্মাণের জন্য তিনি বিখ্যাত। এ ধরনের ছবিগুলোতে তার উদ্ভাবনী শক্তির পরিচয় পাওয়া যায়। একই সাথে সেগুলোর ব্যবসায়িক সফলতাও লক্ষণীয়। তার চলচ্চিত্র নির্মাণের মুখ্য বিষয়বস্তু হল মানুষের সাথে প্রযুক্তির সম্পর্ক। ক্যামেরন "টাইটানিক" ছবিটি রচনা, পরিচালনা ও সম্পাদনা করেছেন। ১১টি বিষয়শ্রেণীতে অস্কার জয়ের পাশাপাশি এই ছবিটি বিশ্বব্যাপী বিপুল আয় করেছিল। মুদ্রাস্ফীতি বাদ দিলে এটিই পৃথিবীর সবচেয়ে বেশি আয় করা চলচ্চিত্র। এর মোট আয়ের পরিমাণ ছিল ১.৮ বিলিয়ন মার্কিন ডলার।
এছাড়া ক্যামেরন "টার্মিনেটর" ফ্রানচাইজ নির্মাণ করেছেন। নিজেই "দ্য টারমিনেটর" ও "" ছবি দুটির পরিচালক ও লেখক ছিলেন। মুদ্রাস্ফীতির বিবেচনা না করলে সিনেমা নির্মাণ করে তিনি এখন পর্যন্ত আয় করেছেন প্রায় ১.১ বিলিয়ন মার্কিন ডলার। "টাইটানিক"-এর বিপুল সফলতার পর ক্যামেরন মূলত প্রামাণ্যচিত্র নির্মাণে মনোযোগ দিয়েছেন। এর পাশাপাশি তিনি ত্রিমাত্রিক ক্যামেরন/পেইস ফিউশন ক্যামেরা সিস্টেমের উন্নয়নে কাজ করে যাচ্ছেন। "অ্যাভাটর" ছবি নির্মাণের মাধ্যমে তিনি পুনরায় পূর্ণদৈর্ঘ্য ছবি নির্মাণের ধারায় ফিরে আসবেন। এই ছবি নির্মাণের ক্ষেত্রে ফিউশন ক্যামেরা সিস্টেমের ত্রিমাত্রিক প্রযুক্তি ব্যবহার করা হবে। ২০০৯-এর ডিসেম্বরে এটি মুক্তি পেয়েছে।এটি এখন পর্যন্ত বিশ্বের মধ্যে সবচেয়ে বেশি অর্থ উপার্জনকারী সিনেমা।
৪ লুনি, ৩ সাপ্তামানি সি ২ জিলে

৪ লুনি, ৩ সাপ্তামানি সি ২ জিলে (রোমানীয় ভাষায়: 4 luni, 3 săptămâni şi 2 zile, বাংলা ভাষায়: ৪ মাস, ৩ সপ্তাহ ও ২দিন) ২০০৭ সালে মুক্তিপ্রাপ্ত রোমানীয় চলচ্চিত্র। রচনা ও পরিচালনা করেছেন Cristian Mungiu। ছবিটি ২০০৭ সালে কান চলচ্চিত্র উৎসবে সর্বোচ্চ পুরস্কার পাম দোর ও ফিপারেস্কি পুরস্কার অর্জন করেছে।
কমিউনিস্ট রোমানিয়ায় Nicolae Ceauşescu এর রাজত্বকালের শেষ দিককার পটভূমিতে ছবির কাহিনী নির্মীত হয়েছে। বিশ্ববিদ্যালয়ের ডর্মিটরিতে বসবাসকারী দুই সহপাঠীর গল্প বলা হয়েছে এতে। এই দুজনের একজন গর্ভবতী হয়ে পড়ায় অন্যজন তাকে অবৈধ গর্ভপাতে সহায়তা করে। কিন্তু তৎকালীন রোমানিয়ায় গর্ভপাত কঠোর শাস্তিযোগ্য অপরাধ ছিল। গর্ভপাত করতে গিয়ে তারা বিভিন্ন সমস্যার মুখোমুখী হয়।
ছবিটি বিশ্বব্যাপী মুক্তি পায় কান চলচ্চিত্র উৎসবের মাধ্যমে। এর পর ২০০৭ সালের পয়লা জুন রোমানিয়ায় মুক্তি পায়। রোমানিয়ার ট্রানসিলভানিয়া আন্তর্জাতিক চলচ্চিত্র উৎসবেই এর প্রথম রোমানীয় সম্প্রচার সংঘটিত হয়।
হাইনরিশ রোরার

হাইনরিশ রোরার () (জন্ম: ৬ই জুন, ১৯৩৩) সুইজারল্যান্ডের নোবেল বিজয়ী পদার্থবিজ্ঞানী।
রোরারের জন্ম সুইজারল্যান্ডের সেন্ট গ্যালেনে। জমজ বোনের জন্মের এক ঘণ্টা পর তার জন্ম হয়েছিল। ছোটবেলায় বেশ ভাবনাহীন ও নির্ঝঞ্জাট জীবন কাটিয়েছেন। ১৯৪৯ সালে তার পরিবার জুরিখে চলে আসার পর অবশ্য সেই জীবনে কিছুটা ব্যাঘাত ঘটে। ১৯৫১ সালে সুইস ফেডারেল ইনস্টিটিউট অফ টেকনোলজি (ইটিএইচ) এ ভর্তি হন। সেখানে তার সহপাঠী ছিলেন ভোল্‌ফগাং পাউলি। রোরারের ডক্টোরাল গবেষণার বিষয় ছিল চৌম্বক ক্ষেত্র দ্বারা আবেশিত অতিপরিবাহী ট্রানজিশনে অতিপরিবাহীর দৈর্ঘ্য পরিবর্তন পরিমাপ। এই গবেষণা প্রকল্পটি প্রথমে শুরু করেছিলেন Jörgen Lykke Olsen। গবেষণা করতে গিয়ে তিনি বুঝতে পারেন যে, পরিমাপের সব কাজ তাকে রাতের বেলা করতে হবে, যখন সবাই ঘুমিয়ে পড়ে। কারণ এ ধরনের পরিমাপ কম্পনের প্রতি খুব সংবেদনশীল ছিল।
সুইস পর্বত পদাতিক বাহিনীতে যোগ দেয়ার মাধ্যমে তিনি সামরিক জীবনে প্রবেশ করেছিলেন। এ কারণে তার গবেষণায় ব্যাঘাত ঘটে। ১৯৬১ সালে রোজ-মেরি এগার কে বিয়ে করেন। মধুচন্দ্রিমায় গিয়েছিলেন যুক্তরাষ্ট্রে। এই ফাঁকে রোরার তার গবেষণার কাজও কিছুটা এগিয়ে নিয়েছিলেন। যুক্তরাষ্ট্রের নিউ জার্সির রাটগার্স ইউনিভার্সিটিতে বার্নি সেরিনের সাথে তিনি ধরন-২ অতিপরিবাহীর তাপীয় পরিবাহিতা নিয়ে গবেষণা করেন।
১৯৬৩ সালে Rüschlikon-এ অবস্থিত আইবিএম রিসার্চ ল্যাবরেটরিতে যোগ দেন। এই গবেষণাগারের তার শাখার পরিচালনার দায়িত্বে ছিলেন Ambros Speiser। আইবিএম এ কর্মজীবনের প্রথম কয়েক বছর পাল্‌স প্রদত্ত চৌম্বক ক্ষেত্রে চৌম্বক-রোধের সাথে কোন্ডো পদ্ধতি নিয়ে গবেষণা করেন। এরপর চৌম্বক দশা চিত্র নিয়ে গবেষণা শুরু করেন। এই গবেষণাই তাকে ক্রান্তীয় ঘটনার জগতে নিয়ে এসেছিল।
১৯৭৪ সালে নিজের কর্মস্থল থেকে শিক্ষাছুটি নিয়ে এক বছর ইউনিভার্সিটি অফ ক্যালিফোর্নিয়া, সান্টা বারবারাতে থাকেন। এ সময় নিউক্লীয় চৌম্বক রেজোন্যান্স নিয়ে গবেষণা করেছিলেন। তার সহ-গবেষক ছিলেন ভিন্স জ্যাকারিনো এবং অ্যালান কিং।
১৯৮৬ সালে স্ক্যানিং টানেলিং অণুবীক্ষণ যন্ত্রের নকশা প্রণয়নের জন্য তিনি গের্ড বিনিগের সাথে যৌথভাবে পদার্থবিজ্ঞানে নোবেল পুরস্কার লাভ করেন।
প্রমথনাথ বিশী

প্রমথনাথ বিশী (১১ জুন ১৯০১ — ১০ মে ১৯৮৫) একজন লেখক, শিক্ষাবিদ ও অধ্যাপক। তিনি ১৯৬২-৬৮ পর্যন্ত পশ্চিমবঙ্গ বিধানসভার সদস্য ছিলেন এবং ১৯৭২ থেকে ১৯৭৮ সাল পর্যন্ত রাজ্যসভার সদস্য ছিলেন।
১৯০১ খ্রীষ্টাব্দের ১১ জুন নাটোর জেলার জোয়াড়ি গ্রামে জমিদার পরিবারে জন্মগ্রহণ করেন। পিতা নলিনীনাথ বিশী ও মাতা সরোজবাসিনী দেবী, স্ত্রী সুরুচি দেবী।
১৯১০ সালে শান্তিনিকেতনের ব্রহ্মবিদ্যালয়ে শিক্ষাজীবন শুরু করেন। সেখানে তিনি অভিভাবক, শিক্ষক ও প্রেরণাদাতারূপে পান রবীন্দ্রনাথকে। সেখানে এক নাগাড়ে সতের বছর অধ্যয়ন করেন। ১৯২৯ খ্রিস্টাব্দে রাজশাহী কলেজ থেকে ইংরেজিতে স্নাতক পাস করেন। মেধা, প্রখর বুদ্ধি, অধ্যয়ননিষ্ঠা, কবি-প্রতিভা ইত্যাদি গুণাবলির জন্য রবীন্দ্রনাথের স্নেহ লাভ করেন। পরে প্রাইভেট পরীক্ষার্থী হিসাবে ১৯৩২ খ্রিস্টাব্দে প্রথম শ্রেণিতে প্রথম হয়ে বাংলায় এম.এ পাশ করেন।
১৯২৪ সালে শান্তিনিকেতনের ছাত্র থাকা অবস্থায় তিনি প্রথম উপন্যাস লেখেন "দেশের শত্রু"। এরপর পদ্মা (১৯৩৫), জোড়াদিঘীর চৌধুরী পরিবার (১৯৩৮), কেশবতী (১৯৪১), নীলমণির স্বর্গ (১৯৫৪), সিন্ধুদেশের প্রহরী (১৯৫৫) উপন্যাসগুলো রচনা করেন। তবে তার শ্রেষ্ঠ উপন্যাস "কেরী সাহেবের মুন্সি" (১৯৫৮)। এই উপন্যাসের জন্য তিনি ১৯৬০ সালে রবীন্দ্র পুরস্কার লাভ করেন। তার আরেকটি বিখ্যাত উপন্যাস "লাল কেল্লা" (১৯৬৩)। এছাড়া তিনি একজন ছোটগল্পকার ও নাট্যকারও ছিলেন।
১৯৬০ সালে "কেরী সাহেবের মুন্সী" উপন্যাসের জন্য প্রমথনাথ বিশী রবীন্দ্র পুরস্কার লাভ করেন। এছাড়া তিনি বিদ্যাসাগর স্মৃতি পুরস্কার (১৯৮২) ও কলকাতা বিশ্ববিদ্যালয় প্রদত্ত জগত্তারিণী স্বর্ণপদকও (১৯৮৩) লাভ করেছিলেন।
১০মে, ১৯৮৫ সালে কলকাতায় মৃত্যুবরণ করেন।
মার্চিসন উল্কাপিণ্ড

মার্চিসন উল্কাপিণ্ড (ইংরেজি ভাষায়: Murchison meteorite) একটি উল্কাপিণ্ডের খণ্ডাংশ যা ১৯৬৯ সালের ২৮শে সেপ্টেম্বর অস্ট্রেলিয়ার ভিক্টোরিয়া রাজ্যের মার্চিসন নামক গ্রামে পতিত হয়েছিল। এই গ্রামের নামানুসারেই উল্কাপিণ্ডটির নামকরণ করা হয়েছে। এটি কার্বনসমৃদ্ধ কনড্রাইটের সিএম শ্রেণীর মধ্যে পড়ে। সেই অঞ্চল থেকে মোট ১০০ কেজি পদার্থ উত্তোলন করা হয়েছিল। এর মধ্যে কোন কোন খণ্ডাংশের ভর ৭ কেজি পর্যন্তও ছিল। এটা এখন পর্যন্ত আবিষ্কৃত সর্ববৃহৎ সিএম কনড্রাইট। এছাড়া এখন পর্যন্ত কোন সিএম কনড্রাইট নিয়ে মার্চিসনের মত বিস্তৃত গবেষণা হয়নি।
২০২০ সালের জানুয়ারি মাসে বিশ্বরসায়নবিদেরা একটি প্রতিবেদনে লেখেন যে মার্চিসন উল্কাপিণ্ড থেকে পাওয়া সিলিকন কার্বাইড কণাগুলি পৃথিবীতে এ পর্যন্ত প্রাপ্ত সবচেয়ে পুরাতন শিলা বা পদার্থ। এগুলির বয়স প্রায় ৭০০ কোটি বছর নির্ণয় করা হয়েছে, যা কিনা পৃথিবীর বয়স (৪৫৪ কোটি বছর) এবং এমনকি সৌরজগতের বয়সের চেয়েও বেশি। প্রকাশিত গবেষণাটিতে মন্তব্য করা হয় যে "ধূলিকণার জীবনকালের প্রাক্কলন মূলত সূক্ষ্ম তাত্ত্বিক প্রতিমানের উপর নির্ভরশীল। তবে এই প্রতিমানগুলিতে অধিকতর সুলভ ক্ষুদ্র ধূলিকণার উপরে জোর দেওয়া হয় এবং এগুলি এমন কিছু পূর্বানুমানের উপর ভিত্তি করে নির্মিত যেগুলির সাথে বৃহৎ অনিশ্চয়তা যুক্ত থাকে।"<re। f name="PNAS-20200113" />
২০০৮ সালের একটি গবেষণাতে মার্চিসন উল্কাখণ্ডের মধ্যে এমন কিছু কার্বন-ভিত্তিক জৈব যৌগ (যেমন কেন্দ্রকভিত্তি বা নিউক্লিওবেস) পাওয়া যায়, যেগুলি খুব সম্ভবত পৃথিবীতে নয়, বরং মহাকাশে গঠিত হয়েছিল। কিছু গবেষকের মতে এইসব মহাজাগতিক উল্কাপাত পৃথিবীতে প্রাণের উৎপত্তিতে গুরুত্বপূর্ণ ভূমিকা রেখে থাকতে পারে।
দক্ষিণ এশিয়ায় প্রস্তর যুগ

দক্ষিণ এশীয় প্রস্তর যুগ দক্ষিণ এশিয়ায় প্যালিওলিথিক, মেসোলিথিক ও নিওলিথিক পর্ব জুড়ে বিদ্যমান ছিল। দক্ষিণ এশিয়ায় প্রথম শারীরবৃত্তীয়ভাবে আধুনিক "হোমো সেপিয়েন্স"-এর প্রমাণ পাওয়া যায় শ্রীলঙ্কার বাটাডোমবালেনা ও বেলিলেনা গুহাক্ষেত্রে। অধুনা পশ্চিম পাকিস্তানের মেহেরগড়ে নিওলিথিক পর্ব শুরু হয় ৭০০০ খ্রিষ্টপূর্বাব্দে এবং শেষ হয় ৩৩০০ খ্রিষ্টপূর্বাব্দে আদি হরপ্পা বা ব্রোঞ্জ যুগ এর সূচনাপর্বে। দক্ষিণ ভারতে মেসোলিথক পর্ব ৩০০০ খ্রিস্টপূর্বাব্দ পর্যন্ত স্থায়ী হয়। এখানে নিওলিথিক পর্ব স্থায়ী হয়েছিল ১৪০০ খ্রিষ্টপূর্বাব্দ পর্যন্ত। এরপর ব্রোঞ্জ যুগকে এড়িয়েই এখানে মেগালিথিক অন্তর্বর্তী পর্ব শুরু হয়ে যায়। উত্তর ও দক্ষিণ ভারতে যথাক্রমে ১২০০ ও ১০০০ খ্রিষ্টপূর্বাব্দ নাগাদ লৌহযুগ শুরু হয়েছিল।